Magazin online Ronaldo mora na popravni - 7 November 2011 - Magazin - Vojvodina Net\nRonaldo mora na popravni\nBilo je sinoć zanimljivo i neizvesno na utakmicama poslednjeg kola kvalifikacija širom Evrope, a najveća drama viđena je, očekivano, na stadionu u Kopenhagenu, gde je Danska savladala Portugal 2:1, i poslala Kristijana Ronalda i drugove u baraž. Majkl Kron-Dali i Niklas Bendtner bili su strelci za domaćina, dok je Ronaldo samo ublažio poraz u drugom minutu nadoknade, koliko da se tim Paula Benta zagreje za popravni koji ih očekuje narednog meseca.\nPosao večeri, nesumnjivo, je napravila Švedska, koja je posle sjajne goleade savladala jednu od najboljih reprezentacija u ovim kvalifikacijama Holandiju 3:2, a ova pobeda donela joj je ujedno i direktan plasman u Ukrajinu i Poljsku, kao najboljoj drugoplasiranoj reprezentaciji u Evropi.\nHrvatska je u Rijeci pobedila Letoniju 2:0 i čekale su se samo vesti iz Gruzije. Grčka, međutim, tamo nije dozvolila iznenađenje, pa je golovima Fotakisa u 79. i Haristeasa u 85. minutu overila direktan plasman u Ukrajinu i Poljsku.\nUmalo da iznenađenje večeri priredi Bosna i Hercegovina, koja je u Parizu dugo vodila protiv Francuske golom Edina Džeka od 40. minuta. Ipak, Samir Nasri je iz penala u 77. minutu otklonio svaku dilemu i naterao tim Safeta Sušića da, kroz baraž potraži plasman na Evropsko prvenstvo.


Ovo je pregled DELA TEKSTA rada na temu "Aktuelni pristupi u istraživanju odnosa posla i porodice". Rad ima 11 strana. Ovde je prikazano oko 500 reči izdvojenih iz rada.\nAKTUELNI PRISTUPI U ISTRAŽIVANJU ODNOSA POSLA I PORODICE\nKada govorimo o odnosima posla i porodice, dva najvažnija životna okruženja za daleko najveći broj ljudi u svetu, ne možemo a da ne počnemo od činjenice da je pre nešto manje od jednog veka u delu sveta koji obuhvata tzv. “zapadna civilizacija” otpočeo proces promene ovih odnosa, koji i danas traje, a koji je ove odnose uveliko promenio.\nNaravno, radi se o početku zapošljavanja žena, preciznije masovnog angažovanja osoba ženskog pola na plaćenim poslovima van porodice. Sve do tada, u industrijalizovanim delovima sveta uobičajeno je bilo da se osobe muškog pola zapošljavaju, dok je ženama bila prepuštena briga o deci i kući, dakle obavljanje kućnih poslova. Naravno, u oblastima van industrije, gde posao i porodica nisu bili izdvojeni (poljoprivredna domaćinstva), žene su bile uključivane u poslove koji donose novac porodici, ali opet manipulisanje novcem i vlast je uglavnom bila u muškim rukama, a poslovi su bili strogo podeljeni na muške i ženske. Masovna regrutacija za prvi svetski rat, koja je veliki broj muškaraca odvela sa svojih poslova i pretvorila u vojnike, dovela je do nedostatka radne snage u privredi zemalja koje su u ovaj rat bile uključene, i pred pretnjom kolapsa privrede, počelo je zapošljavanje žena. Prvi poslovi za koje su žene angažovane bili su oni najmanje privlačni – malo plaćeni, dosadni, sa malo odgovornosti, a za koje su žene bile fizički sposobne. Ovo uključivanje je smatrano za privremeno, do završetka rata, ali i nakon rata žene su ostale na dobrom broju radnih mesta, a proces uključivanja žena se nastavio. Izglasani su zakoni koji zabranjuju diskriminaciju žena i oni su do sada postali već ugrađeni u ustave velikog broja svetskih zemalja. Zakonska regulativa koja se ovim bavi je sve više unapređivana, ali taj proces teče i danas jer:\n1) u svetu i dalje postoje zemlje u kojima prava muškaraca i žena pa ni pravo na rad van porodice nisu ni zakonski izjednačeni;\n2) tamo gde oni to jesu i dalje postoje veće ili manje razlike u angažovanju žena i muškaraca a koje se ne mogu objasniti razlikama u sposobnostima za određene poslove - žene su i dalje svuda u svetu u proseku na slabije plaćenim poslovima i na poslovima sa manje odgovornosti u odnosu na muškarce, a i dalje postoje poslovi koji su zabranjeni za žene (vojska i policija u nekim zemljama, različite službe);\nOvde treba svakako napomenuti da je povećano interesovanje za ovu problematiku počelo sa početkom masovnog zapošljavanja žena iz srednje klase (vreme Drugog Svetskog rata). Žene iz nižih slojeva društva su još ranije bile zapošljavane, pre svega jer njihovi, takođe slabo plaćeni supružnici, nisu mogli da zarade dovoljno novca za život porodice, ali to je bilo predmet interesovanja tek pažjivih posmatrača.\nU kontekstu prethodnog izlaganja pažljivi čitalac se može zapitati zašto je ova promena bitna za diskusiju o odnosu posla i porodice. Odgovor je da je transformacija koja je dovela do zapošljavanja žena istovremeno i zadala udarac tradicionalnom ustrojstvu porodice (gde se otac bavio poslom, a žena decom). Žena koja je do tada sve svoje vreme posvećivala radu u kući sada izlazi iz porodice i:


Prikupljanje pomoći za izbeglički kamp u Tutinu i Sjenici – front.org.rs\nfront.org.rs > Blog > Opšte > Prikupljanje pomoći za izbeglički kamp u Tutinu i Sjenici\nKoliko naše malo, nekome može značiti sve, naučili smo prilikom akcija prikupljanja pomoći azilantima koji su smešteni u Sjenici i Tutinu. Fondacija Front u saradnji sa mnogim formalnim i neformalnim grupama građana, kontinuirano i organizovano prikuplja pomoć za izbeglice, a sve to zahvaljujući dobroj komunikaciji sa upravnicima tamošnjih kampova. Obzirom da paketi pomoći stižu sa svih strana, jako je bitno obezbediti ono što im zaista nedostaje i što im je neophodno za normalno funkcionisanje.\nU saradnji sa lokalnim privrednicima i nevladinim organizacijama, Fondacija Front je prikupila osnovna sredstva – novu odeću, obuću, hranu, lekove, higijenske pakete, igračke za decu. Paketi su prebačeni do prihvatnih centara i članovi Fondacije kao i članovi naših partnerskih organizacija, su imali prilike da provedu neko vreme sa radnicima i koordinatorima kampova, koji su nas uputili u rad kampova, procedura i svkodnevnice ljudi u njemu.\n„Jedini nam je cilj da se svako od njih oseti bezbedno i slobodno, pružamo im pažnje onoliko koliko možemo i što je najbitnije, svako od nas je uvek tu za sve njih. Ljudi iz Sjenice su se pokazali kao dobri domaćini, često ih obilaze i izlaze im u susret za mnoge stvari“, izjavio je koordinator kampa Fiko Hamidović.\nU Srbiji ima pet Centara za azil (Banja Koviljača, Tutin, Sjenica, Beograd (Krnjača) Obrenovac) i nekoliko privatnih (tranzitnih) centara (Preševo, Dimitrovgrad, Šid, Subotica, Bogovođa).\nFondacija Ana i Vlade Divac je sprovela istraživanje u sedam lokalnih samouprava (Subotica, Šid, Beograd, Sjenica, Tutin, Dimitrovgrad i Preševo) “Stavovi građana prema izbeglicama u izbeglickoj krizi.” 47% gradjana u ovim lokalnim zajednicama, prema sprovedenom istraživanju, ima pozitivan odnos prema izbeglicama, 34% negativan, 19% neutralan. U Tutinu, čak 64% gradjana ima pozitivan stav, 11% negativan, 25% neutralan,a u Sjenici sasvim sličan rezultat istraživanja: 63% građana zauzima pozitivan stav, 15% negativan, 22% neutralan.\nOba grada su prema istraživanjima ocenjena visokim ocenama za gostoprimstvo ali i što se smeštaja i brige u kampovima u Sjenici i Tutinu tiče najbolje su ocenjeni u Srbiji, kazali su upravnici oba kampa.\nStudentski parlament DUNP je inicirao akciju prikupljanja pomoći, a mnoge organizacije su se spontano uključile i svojim resursima doprinele omasovljavanju ove akcije (FOKRED, NVO Svetionik i Fondacija Front).\nZahvaljujemo se svim građanima Novog Pazara koji su podržali akciju a posebno hvala firmama: Exit, Barbosa, Đulović Ru-Com, Hari Trade, Mizan, Foretti Shoes, Tutinka, Carino kalce, vlasniku kamenjare Asmiru Čeliću i udruženju Pro denim, Brug jeans i apoteci Medikament.


Razmotren prijedlog izmjena i dopuna Zakona o štrajku /VIDEO/ - NTV Arena\nRazmotren prijedlog izmjena i dopuna Zakona o štrajku /VIDEO/\nPolaganjem zakletve Diko Cvijetinović iz DNS-a preuzeo je danas funkciju poslanika u Narodnoj skupštini Republike Srpske. Na toj poziciji zamijenio je stranačkog kolegu Đorđa Popovića, koji je nedavno preuzeo funkciju ministra saobraćaja i veza Republike Srpske.\nSjednica Narodne skupštine Republike Srpske nastavljena je razmatranjem Prijedloga zakona o izmjenama i dopunama Zakona o štrajku.Ministar rada i boračko-invalidske zaštite Srpske Duško Milunović rekao je da se izmjene i dopune ovog akta odnose na usklađivanje odredaba važećeg Zakona o štrajku sa odredbama Zakona o radu i Zakona o mirnom rješavanju radnih sporova.\nEkonomsko socijalni savet Srpske podržao je ovaj prijedlog nacrta zakona. Uslijedila je i rasprava o izmjenama i dopunama Zakona o štrajku.\nStanivuković je u skupštinskoj sali tvrdio da je “svojim nastupom u Narodnoj skupštini potopio poziciju kojoj i ne treba mikrofon jer samo ćuti na njegovo izlaganje i argumente”.Dobio je i odgovor.\nPoslanik SDS-a Milan Tubin smatra da zakonski treba zaštiti radnike koji primaju male plate, a ne smiju da ukažu na probleme sa kojima se suočavaju. Poslanica PDP Gordana Vidović kazala je da je u Republici Srpskoj evidentna epidemija ćutanja i trpljenja, te da radnici ne ostvaruju svoja osnovna prava.\nBiće razmatrani i nacrti zakona o izmjeni Zakona o radnim odnosima u državnim organima i o izmjenama Zakona o statusu funkcionera jedinica lokalne samouprave, prijedlozi narodnog poslanika Milana Petkovića. Biće razmatran i Prijedlog budžeta Regulatorne komisije za energetiku Republike Srpske za 2020. godinu.\nKoronavirus stigao u susjedstvo – Nema mjesta panici /VIDEO/\nPriznato 6,2 miliona KM potraživanja /VIDEO/


Sportske.net - Đanijeva nova luda ispovest, kaju se i Džaja i Aleks Ferguson!\nKo zna kojim bi tokom išla njegova karijera.\nNekadašnji srpski fudbaler Saša Ćurčić, poznat kao Đani, otkrio je da je bio na pragu prelaska u Crvenu zvezdu, ali da se tadašnji direktor kluba Dragan Džajić nije pojavio na dogovorenom sastanku na Karaburmi.\nĆurčić je u nekadašnjoj Jugoslaviji igrao za OFK Beograd i Partizan, ali javnosti do sada nije bilo poznato da je sa Stare Karaburme trebalo umesto put Humske da krene ka Ljutice Bogdana.\n"Trebalo je da pređem u Zvezdu, mnogo pre Partizana. Prvo da se zna neka priča. Trebalo je da dođem iz OFK umesto Jugovića da igram Kup šampiona", otkrio je Ćurčić u emisiji "Spotlight" kod Igora Miljke.\nDodao je da se na tom sastanku nije pojavio Džajić.\n"Profesor Zelenović iz Palilulca, koji je otrkio Dragana Džajića uhvatio mene i oca, doveo me preko puta Džajine kuće na Karaburmi u ulici Marijane Gregoran".\nNekadašnji fudbaler naslutio je razlog ovakve odluke treće Zvezdine zvezde.\n"To je bilo mnogo pre Partizana kada sam debitovao za reprezentaciju. Trebalo je da se dogovorimo sve, međutim, izgleda da mu je neko rekao "ne treba ti novi Milko, ne treba ti problem", i čovek se nije pojavio na sastanku. Inače, sam trebao mesto Jugovića da uđem to je bilo mesto za mene".\nOtkrio je i da je pre Aston Vile trebalo da dođe u Junajted, ali je splet čudnih okolnosti uticao da završi u Birmingemu.\n"Džaja se sad kaje, ali ja nemam ništa od toga. Isto kao Ferguson, ja sam pre Aston Vile trebalo da dođem u Junajted sve je bilo dogovoreno. Ian Meknil, onaj matori koji me je doveo u Vilu došao da gleda Govedaricu u Solunu kad je igrala reprezentacije", naveo je dodajući da je u to vreme bio u lošim odnosima sa čelnicima Partizana i trenerom Ljubišom Tumbakovićem.


RTCG - Radio Televizija Crne Gore - Nacionalni javni servis :: Politika :: Uspostaviti direktne avio linije i ukinuti vize\nĐUKANOVIĆ SA ALIJEVIM 14. 03. 2019. 15:30 >> 15:04 2\nĐUKANOVIĆ SA ALIJEVIM\nUspostaviti direktne avio linije i ukinuti vize\nPredsjednik Crne Gore Milo Đukanović se u Bakuu sastao s predsjednikom Azerbejdžana Ilhamom Alijevim. Tokom razgovora, ocijenjeno da dvije zemlje gaje snažno prijateljstvo, koje zajedno s odličnim ekonomskim i političkim odnosima čini temelj daljeg jačanja i produbljivanja saradnje, naročito u oblastima turizma i energetike, i potencijalno trgovine i transporta.\nUspješna realizacija projekata kao što je Portonovi, rezultat je visokog stepena povjerenja koje postoji na najvišem i svim drugim nivoima vlasti, smatra predsjednik Alijev. Posebna pažnja u predstojećem periodu biće posvećena jačanju saradnje u oblasti energetike, kroz realizaciju projekta Jadransko-jonskog gasovoda.\nMilo Đukanović Baku


Mastercard: Jaka korisnička autentifikacija kao neprocenjiv saveznik pri kupovini na internetu | PC Press\nMastercard: Jaka korisnička autentifikacija kao neprocenjiv saveznik pri kupovini na internetu\n22. novembar 2019. 31. oktobar 2019. PC Press\nDigitalna plaćanja postaju sve zastupljenija, olakšavajući nam mnogobrojne svakodnevne aktivnosti. U uslovima sve užurbanijeg načina života, vreme predstavlja neprocenjiv resurs, a kupovina u pokretu, u bilo kom trenutku i sa bilo kog mesta, nam daje mogućnost da značajno uštedimo vreme i da sate koje bismo inače potrošili čekajući u redovima u banci, pošti, supermarketu ili tržnom centru preusmerimo na aktivnosti koje su nam zaista važne. Ipak, sigurnost plaćanja jeste, i uvek će biti, na prvom mestu!\nKompanija Mastercard je posvećena neprestanim unapređenjima u tehnologiji plaćanja, čineći onlajn plaćanja brzim i jednostavnim, ali pre svega sigurnim, baš kao što su to i plaćanja na POS terminalima.\nImajući gorenavedeno na umu, Mastercard dugi niz godina unapređuje svoju tehnologiju plaćanja – počevši od Mastercard SecureCode servisa, do današnje verzije ovog servisa – Mastercard IdentityCheck‑a.\nKada pričamo o digitalnim plaćanjima u Evropskoj uniji, ne možemo a da ne spomenemo PSD 2 direktivu koja je stupila na snagu 14. septembra 2019. godine – ova direktiva zahteva jaku korisničku autentifikaciju ili Strong Customer Authentication (SCA) za sva elektronska plaćanja. Cilj ove direktive je da zaštiti korisnike čineći obavezom za banke i netradicionalne finansijske institucije poput fintech kompanija da koriste bar dva od tri postojeća faktora za potvrdu plaćanja. Metode autentifikacije su bazirane ili na znanju, posedovanju ili na identitetu – tako da bi se potvrda plaćanja zasnivala ili na nečemu što znamo, posedujemo ili jesmo. Ovo suštinski znači da onlajn kupovina zahteva dvofaktorsku autentifikaciju kojom bi se potvrdila plaćanja – a na izdavaocima kartica ostaje da odluče koje će faktore koristiti. Klijenti se, recimo, mogu autentifikovati putem jednokratne lozinke koju su dobili ili putem push notifikacije iz aplikacije, ili putem SMS poruke – ili pak korišćenjem senzora za otisak prsta ili drugim biometrijskim funkcionalnostima modernih smart uređaja.\nPročitajte i: Mastercard proširuje napore Priceless Planet koalicije s ciljem obnove šuma\nVeća sigurnost – veće poverenje\nOva regulativa se odnosi na sve izdavaoce kartica i trgovce koji posluju u regionu Evropske unije i smatra se da će ovaj korak pomoći da se poveća poverenje u elektronska plaćanja na nivou evropskog tržišta.\nVerovatno se pitate kako se sve ovo odnosi na korisnike koji možda nemaju smart telefone, a imaju potrebu da kupuju na internetu – u ovom scenariju, koristiće se jednokratna lozinka putem SMS poruke za autentifikaciju identiteta – osiguravajući da niko ne ostane zapostavljen prelaskom na novu tehnologiju.\nAko govorimo o srpskom tržištu, iako Srbija još uvek nije deo Evropske unije, pa samim tim PSD 2 regulativa nije još uvek obavezna – to ne znači da finansijske institucije ne mogu već danas da počnu da primenjuju jaku korisničku autentifikaciju biometrijom. U budućnosti sa velikom verovatnoćom možemo očekivati napredne metode autentifikacije bez obzira što je metod potvrde putem lozinke koja se dobija SMS porukom trenutno najdominantniji metod autentifikacije na našem tržištu.\nKorisna adresa: Kompanija Mastercard\nTagovi: e commerce, internet trgovina, Mastercard, platne kartice, privreda, Trgovina\n← Motorola Razr: Savitljivi telefon vredan pažnje\nMiloš Bošnjak, IIB: UPISMENjivanje ili kako upravljati poslovnim informacionim sistemima →


jul 2019 - Radio Bela Crkva\nPočetna > 2019 > jul\nMesec: jul 2019.\nSpas od vrućina na belocrkvanskim kupalištima\n30. jula 2019. 28. avgusta 2019. admin\nBela Crkva sa svojih sedam jezera, rečnim tokovima Dunava, Nere, Karaša i kanala DTD i ove godine je mnogima omiljena destinacija u vrelim letnjim danima.\nDruštvoBela Crkva, Belocrkvanska jezera, igre na vodi, Keel kup, Lakes & Dance festival, Leto, turizamProkomentariši\nKreativna radionica za decu u Gradskom parku (VIDEO)\n29. jula 2019. 28. avgusta 2019. admin\nLetnja manifestacija u Gradskom parku iz večeri u veče okuplja sve veći broj mališana i njihovih roditelja, a organizatori pripremaju sadržaje koji će pre svega zainteresovati najmlađe sa ciljem da se druže, zabave i nauče i po nešto novo.\nDruštvoBela Crkva, Gradski park, Leto u parku, Vredne rukeProkomentariši\nObeležena Sveta Ana – zaštitnica belocrkvanske Rimokatoličke crkve\nU belocrkvanskoj rimokatoličkoj crkvi koja je posvećena Svetoj Ani, majci Presvete Bogorodice, održana je praznična misa na kojoj je predstavljen i novi župnik. Čaba Čipak od 1. avgusta preuzima kako župu u Beloj Crkvi, tako i one u Kruščici, Češkom Selu, Dobričevu i Jasenovu.\nDruštvoBela Crkva, Čaba Čipak, Crkva Svete Ane, katolička crkva, župnikProkomentariši\nOdržana peta Međunarodna smotra folklora u Kusiću\n23. jula 2019. 28. avgusta 2019. admin\nU organizaciji KUD „Vukomir Vidić – Uča“ uz podršku Centra za kulturu „Bela Crkva“, a pod pokroviteljstvom lokalne samouprave opštine Bela Crkva, u Kusiću je održana 5. Međunarodna smotra folklora, na kojoj je učestvovalo sedam Kulturno umetničkih društava iz Rumunije i Srbije.\nDruštvoBela Crkva, folklor, KUD, Kusić, smotra, Vukomir Vidić UčaProkomentariši\nCrveni krst Bela Crkva u saradnji sa Zavodom za transfuziju krvi Vojvodine sproveo je treću redovnu akciju dobrovoljnog davanja krvi u našoj opštini. Akcija davanja krvi je održana u Domu zdravlja „Bela Crkva“, a naši davaoci su se i ovoga puta u velikom broju odazvali pozivu Crvenog krsta iz Bele Crkva da daju krv.\nDruštvoakcija, Bela Crkva, Crveni Krst, dobrovoljni davaoci, krvProkomentariši\nZabava za mališane i muzika u Gradskom parku (VIDEO)\nMeštani i gosti Bela Crkve i proteklih dana uživali su u nekoliko zanimljivih muzičkih i zabavnih programa u Gradskom parku.\nDruštvoBela Crkva, Gradski park, Leto u parku, Neobičan superheroj, predstava, Šašava družinaProkomentariši\nVeče narodnih igara na festivalu „Lepota različitosti“ (VIDEO)\n19. jula 2019. 28. avgusta 2019. admin\nKulturno umetnička društva i folklorne sekcije prikazale su svoje kvalitete u nedelju, 14.jula, kada je održano treće veče festivala „Lepota Različitosti“.\nDruštvoBela Crkva, Češka beseda, festival, folklor, Krušcica, Lepota različitostiProkomentariši\nAkcenti sa XXV redovne sednice SO Bela Crkva (VIDEO)\nU četvrtak, 18. jula, održana je 25. redovna sednica Skupštine opštine Bela Crkva, kojoj je predsedavao Marjan Aleksić, predsednik Skupštine opštine.\nDruštvoBela Crkva, sednica, Skupština opštineProkomentariši\nMuzički dan festivala „Lepota različitosti“ (VIDEO)\n17. jula 2019. 28. avgusta 2019. admin\nDrugi dan festival „Lepota različitosti“ održan je u sali Doma kulture u Kruščici, a obuhvatao je nastupe pevačkih društava, muzičkih sekcija i horova.\nDruštvoBela Crkva, Češka beseda, festival, horovi, Krušcica, Lepota različitostiProkomentariši\nNarednih dana raznovrsni sadržaji u Gradskom parku\nI ove nedelje, Belocrkvane, ali i turiste koji borave u našem gradu, očekuje bogat muzički i zabavni program u Gradskom parku, u okviru manifestacije „Leto u parku“.\nDruštvoBela Crkva, Gradski park, Leto u parku, najavaProkomentariši


Sudski tumač i prevodilac za engleski jezik Beograd\nPrevode svih vrsta materijala, dokumenata i poslovne dokumentacije sa overom sudskog tumača ili bez overe, sa engleskog na srpski jezik i obratno, i prevodi sa drugih stranih jezika na engleski jezik i obratno vrši naš sudski tumač za engleski.\n“Prevod sa grčkog jezika na engleski je bio tačan. Mogu to da kažem s obzirom da mi je grčki maternji jezik. Koristila sam usluge ovlašćenog sudskog tumača za engleski zbog potreba unutar bankarske grupacije i EU.” – Maria Papadopoulos, direktor, Piraeus banka\nSudski-tumac-Beograd.rs je integralni deo prevodilačke agencije Worldwide Translations iz Beograda, lidera u polju prevođenja na teritoriji Srbije i ex-Jugoslavije. Za potrebe klijenata van Beograda na raspolaganju je naš sudski prevodilac i tumač za engleski za Zemun, Zrenjanin, Pančevo, Novi Sad, Niš, Kragujevac, Kruševac, Pirot, Užice, Valjevo i mnoge druge gradove širom Srbije. Worldwide Translations je lider u poslovnim prevodima svih vrsta materijala kako za mala i srednja preduzeća i preduzetike, tako i za velike firme i korporacije.\nFirme biraju Worldwide Translations kada im je potreban brz prevod poslovnih dokumenata i materijala izuzetnog kvaliteta i visoke tačnosti.\nNaše iskustvo u prevodu i overi poslovnih dokumenata, između ostalog obuhvata:\n– Svu pravnu dokumentaciju\n– Finansijske izveštaje\n– Svu tehničku dokumentaciju\n– Dokumentaciju kompanija\n– Medicinsku i farmaceutsku dokumentaciju\nSudski tumač je osoba koja je diplomirala na Filološkom fakultetu, i ima najmanje pet godina iskustva u prevođenju. Potrebu za sudskim tumačem raspisuje Ministarstvo pravde a odluku donosi lično Ministar pravde na predlog jednog ili više predsednika Viših sudova. Sudski tumač za engleski jezik je profesionalac specijalizovan za tumačenje i prevod tekstova na engleskom jeziku.\nZašto koristiti naše usluge prevođenja i sudskog tumača?\nNaši prevodioci i sudski tumači su visoko kvalitetni profesionalci. Imamo izuzetno stroge kriterijume prilikom zapošljavanja.\nSvo naše osoblje ima više godina iskustva u oblasti profesionalnog prevođenja, a mnogi su specijalizovani samo za prevod u određenim industrijama, kao što su: advokatura i pravo, marketing, industrija hrane, proizvodno mašinstvo, kadrovska služba (HR), finansijski i bankarski sektor, informacione tehnologije (IT), itd.\nVrhunsko poznavanje jezika garancija su tačnosti prevoda, što ovlašćeni sudski tumač za engleski jezik potvrdjuje svojim potpisom i pečatom. Naš sudski tumač i prevodilac prevodi stručno, brzo i po pristupačnim cenama, a na Vaš poziv prisustvuje sastancima u ministarstvima ili državnim institucijama, kao i zaključenjima raznih ugovora.\nMi smo najveća prevodilačka agencija u Srbiji i na teritoriji ex-Jugoslavije, sa sedištem u Beogradu. Našim klijentima van Beograda na raspolaganju je naš sudski prevodilac i tumač za engleski za Zemun, Zrenjanin, Pančevo, Novi Sad, Niš, Kragujevac, Kruševac, Pirot, Užice, Valjevo i mnoge druge gradove širom Srbije.\nKompletna lista gradova u kojima radi naš sudski tumač i prevodilac:\nPotreban Vam je sudski tumač i prevodilac za nemački jezik?


Saul otkrio gde želi da završi karijeru - Sportske.net\nSaul otkrio gde želi da završi karijeru\nFantastični vezista Atletiko Madrida oduševio navijače svojom izjavom!\n"Zlatna lopta" - Lista kompletirana, ovih 30 igrača će se boriti za prestižnu nagradu!Brojni klubovi stali u red za potpis "novog Pirla"!Primera - Pobeda na "Čolov način", Atletiko je novi lider!Barselona spasila Lopetegija, hoćemo li ove sezone videti najgoreg šampiona Primere u ovoj deceniji!Da li zbog ovog Real gubi Primeru?\nSaul Nigez, vezista Atletika se prošlog leta povezivao i sa Realom i sa Barselonom, ali je na kraju ostao u dresu "Jorgandžija".\nBarselona je baš želela ovog igrača, ali nije uspela da ga angažuje, dok je Saul za Real izjavio da bi bilo "nedopustivo" da pređe u kraljevski klub.\nIako ima samo 23. godine, ovo je već peta sezona u prvom timu Atletiko Madrida. Postao je ključni igrač u Čolovom sistemu i Španac nema nameru da napušta ovaj klub.\nSaul je u 2017. godini potpisao devetogodišnji ugovor sa Atletikom, ovim potezom je jasno stavio svima do znanja kakve su njegove namere kada je u pitanju eventualni odlazak iz kluba.\nKada je upitan gde želi da završi karijeru, on je odgovorio:\n"To je razlog zašto sam potpisao ugovor na toliko godina. To je moja namera, da budem u Altetiko ceo moj život. Ako mene pitate, ja želim da odem u penziju tako što bi ceo život igrao za Atletiko, ali šta ako budem imao nekoliko loših sezona i klub me ne bude želeo više", rekao je Saul.\nŠpanac je ovom izjavom učinio da ga navijači ovog kluba vole još više, ako je to ikako moguće. On je u Atletiku još od mlađih selekcija, a samo je u 2013/14 sezoni bio na pozajmici u Rajo Valjekanu. Odigrao je za Atletiko 206 utakmica i postigao 29 golova.\nSaúl: "I am where I want to be and I'm happy" #Saúl2026 pic.twitter.com/ijZhElZO2c\n— Atlético de Madrid (@atletienglish) July 7, 2017


Predstavnicima više zdravstvenih ustanova širom Srbije danas su u dodeljena sanitetska vozila koji će im značajno olakšati rad. Deo vozila nabavljen je iz sredstava prikupljenih po osnovu odlaganja krivičnog gonjenja ili oportuniteta, a deo su donacija kompanije NIS.\n“Ovde nije izložena oprema koja je stigla u bolnice, od sterilizatora, aparata koji služe za operacije…svega što je bilo neophodno, a što su naveli da bi trebalo da imaju”, rekao je Lončar i čestitao svima koji su dobili sanitetska vozila. Dodao je da je ponosan na svu pomoć koja je pružena zdravstvenim ustanovama jer će to, dodao je, osetiti pacijenti, ali i zaposleni u zdravstvu kojima će biti mnogo lakše da rade sa novom i boljom opremom.\nКiril Tjurdenjev, generalni direktor NIS-a, rekao je da je ulaganje u zdravstvo trajno opredeljenje društvene odgovornosti kompanije i da se od toga neće odustati uprkos veoma izazovnom vremenu.


Prognoza Dojče banke o povratku svetskog BDP-a na nivo pre krize › Made-in-Germany.rs\nPrema najnovijoj prognozi Dojče banke (Deutsche bank) globalna ekonomska proizvodnja će se vratiti na nivo na kom je bila pre pandemije do sredine 2021. godine, zahvaljujući snažnijem rastu od očekivanog tokom poslednjih meseci.\n„Ipak, naduvavanje balona ukupnog duga i promena politika mogli bi da povećaju rizik od finansijske krize“, upozoravaju iz banke, a prenosi agencija Rojters.\n– Kako se treći kvartal bliži kraju, procenjujemo da je nivo globalnog BDP-a otprilike na pola puta povratka do nivoa pre izbijanja virusa, a sada predviđamo da će taj put biti završen sredinom sledeće godine, nekoliko kvartala ranije nego u našoj prethodnoj prognozi – izjavio je Peter Huper, šef za globalna ekonomska istraživanja u Dojče banci.\nDojče banka je pobojšala svoju prognozu kretanja svetskog BDP-a, pa sada očekuje da će pad ove godine iznositi 3,9 procenata, mada je u maju predviđala pad od 5,9 posto. Najveća nemačka banka je takođe podigla i projekcije za 2021. godinu u kojoj sada očekuje rast od 5,6 posto, umesto pređašnjih 5,3 posto.\nKako Huper napominje, ipak, ima još puno neizvesnosti i potencijalnih problema. Strah od drugog talasa zaraze koji se rasplamsava u SAD i Evropi smanjuje ekonomske izglede, uostalom kao i nepoznanice u pogledu predstojećih američkih izbora, a tu je i rizik od evropskog Bregzit-šoka. Takođe i zaokret u monetarnoj politici centralnih banka, mada u perspektivi tek za nekoliko godina, mogao bi takođe da generiše dodatne probleme.\n– Porast duga i potencijalno precenjena imovina, podstaknuti neophodnom super labavom monetarnom politikom, predstavljaće ozbiljan rizik za dolazak globalne finansijske krize, a u momentu kad centralne banke počnu da se okreću od politike jeftinog novca – rekao je Huper i napomenuo da će bilo kakav neočekivani rast inflacije dodatno povećati rizike.


Kora - Vasko Popa - Online knjižara Dereta\nKada se pojavila, 1953. godine, pesnička zbirka Kora postala je predmet jedne od najvažnijih javnih polemika u vezi sa estetskim vrednostima srpske poezije. Milan Bogdanović kritikovao je Popin jezik i stil vrednujući Koru kao „nadrealističko buncanje bez smisla” dok je, sa druge strane, Zoran Mišić isticao logičku suštinu i odgonetljivost u osnovi Popinih pesničkih slika. Stoga Kora označava raskid sa dominantnim modelom socijalističkog realizma, i bitno određuje dalje tokove srpske poezije.\nIzmakavši se od subjektivnosti, deskriptivnosti i individuale osećajnosti, Vasko Popa u šezdeset pesama Kore ohlađenim, „objektivnim”, ali dosledno metaforičkim jezikom uobličava iskustvo sveta savremenog čoveka iz gradske sredine – u prvom redu osećanja nelagode, ugroženosti i straha – i otpočinje putovanje ka zahvatanju arhetipske osnove modernosti koja će odrediti njegove kasnije knjige.\nČetiri ciklusa Kore simbolički zatvaraju i pod amblematskom vinjetom sa korica koju je pesnik nazvao šapom zveri štite jedno osećanje sveta od levijatanske svakodnevice. Ispod takve kore, jezički pokret pesama „Poznanstvo”, „Odjekivanje”, „U pepeljari”, „U zaboravu”, „Konj”, „Belutak” i verovatno najpoznatije, četrnaeste pesme ciklusa Daleko u nama („Očiju tvojih da nije / Ne bi bilo neba / U slepom našem stanu”) nadrealistički igrivo, sažeto i prodorno iskazuju neka od osnovnih egzistencijalnih pitanja i potrebu pojedinca da odbrani svoj položaj dok stoji izložen na istorijskoj i kosmološkoj vetrometini. O tome, uostalom, najneposrednije progovara otvoreno pitanje kraja druge pesme ciklusa Daleko u nama: „Da li ću moći / Na ovom nepočin-polju / Da ti podignem šator od svojih dlanova”.\nGenerated: 18.52.22TRU CHACHE


Švedski naučnici potvrdili vezu između parodontalnih i kardiovaskularnih oboljenja |\nHome / AKTUELNOSTI IZ STOMATOLOGIJE / Švedski naučnici potvrdili vezu između parodontalnih i kardiovaskularnih oboljenja\nin AKTUELNOSTI IZ STOMATOLOGIJE, Članci 11 dana ago\t0 375 Views\nGubitak zuba, kao krajnji rezultat parodontalnog oboljenja, do sad se povezivao sa povećanim rizikom od pojave kardiovaskularnih oboljenja. Istraživanje koje su vodili švedski naučnici sa Univerziteta Malmö u okviru doktorske disertacije bavilo se povezanošću parodontitisa, kardiovaskularnih oboljenja i smrtnosti pacijenata. Rezultat ovog istraživanja pokazao je da parodontitis dovodi do povećanja rizika od pojave kardiovaskularnih oboljenja i povećanje smrtnosti kod starijih osoba i zato je ova disertacija značajna jer ističe važnost saradnje između stomatologa i drugih zdravstvenih radnika i neophodnost zajedničke brige o starijim osobama.\nOvo istraživanje je bilo pod vođstvom dr Viveka Valin Bengtson, koja se u svojoj doktorskoj disertaciji bavila odnosom između ateroskleroze i parodontitisa, kao i time da li su kalcifikacije vidljive na Rtg u periodu od 13 godina u vezi sa srčanim udarom i drugim kardiovaskularnim oboljenjima. Druga tema ovog istraživanja je bilo utvrđivanje da li su osobe koje imaju parodontitis u većem riziku od ishemičnog srčanog udara sa smrtnim ishodom u period praćenja od 17 godina. Dr Valin Bengston je uz pomoć OPT snimaka analizirala nivo koštane materije oko zuba i prisustvo kalcifikacija, što je kako je izjavila “dosta jedinstvena studija jer mi je bilo omogućeno da pratim stanje pacijenata u tako dugačkom vremenskom periodu”.\nRezultati njenog istraživanja pokazali su da je kod starijih osoba koje imaju parodontalno oboljenje mnogo veća šansa da postoji kalcifikacija karotidne arterije. Pored toga ona je naglasila neophodnost toga da stomatolozi veoma pažljivo analiziraju OPT snimke pacijenata, jer upalni procesi koji se dešavaju kod parodontitisa mogu da dovedu do stvaranja depozita masti i naslaga na drugim arterijama u organizmu. “Usna duplja je vitalni dio ljudskog tijela i zato je veoma važno da stomatolozi imaju saradnju sa drugim zdravstvenim radnicima. Kada se putem Rtg snimka utvdi postojanje kalcifikacija treba o tome informisati pacijenta i uputiti ga na druga ispitivanja kod zdravstvenih radnika drugih specijalnosti i samo takva zajednička briga o pacijentima može da dovede do bolje preventive,” izjavila je dr Valin Bengtson.\nkardiovaskularna oboljenja paradontalna oboljenja\t2021-01-11\nTagged with: kardiovaskularna oboljenja paradontalna oboljenja\nPrevious: Čvrstoća veze između metala i keramike\nNext: Mogu li umjetni zubi izgledati prirodno?


Sud u Hagu presudio: Policijski čas mora odmah da se ukine /video/ - Sputnjik Srbija\n12:53 16.02.2021 Preuzmite kraći link\nHolandija je nedavno produžila policijski čas do drugog marta, a uveden je 23. januara. Kako je najavljeno, holandske vlasti trebalo bi da razmatraju 23. februara policijski čas i druge mere.\nPolicijski čas u Holandiji predviđa obavezno ostajanje u kući od devet sati uveče do 4.30 ujutro, osim ako građani nemaju valjan razlog za izlazak, a oni koji to učine bez posebne potvrde mogu da budu kažnjeni.\nMeđutim, sud u Hagu presudio je da policijski čas nema pravni osnov, prenosi Biznis insajder saopštenje suda.\nKako je obrazloženo, policijski čas je uveden na osnovu akta koji vladi daje mogućnost da ga uspostavi u vanrednim okolnostima, a da ne prođe kroz regularan zakonski proces. Sud smatra da nije bilo vanrednih okolnosti, jer je već duže raspravljano o policijskom času, pa nije bilo razloga za urgentno donošenje, te stoga nije legitiman.\n„Policijski sat se zasniva na zakonu o vanrednim situacijama, kada nema vremena za raspravu u parlamentu. U ovom slučaju nije bilo tako hitne potrebe, ne radi se o urgentnoj situaciji, kao što bi, na primer, bila da more probije nasipe koji štite gradove od poplava“, obrazlažu iz suda.\nTakođe, presudom je objašnjeno da je izostalo objašnjenje vlade zašto je policijski čas neophodan u trenutku kada pada stopa infekcije u toj zemlji.\n„Policijski čas narušava ljudska prava“, saopštio je sud.\nPitanje zakonitosti policijskog časa pred sud je iznela grupa poznata kao „Fondacija za istinu o virusu“ koja deluje u Holandiji.\nPortparolka ministarstva pravde izjavila je za Rojters da vlada još proučava odluku haškog suda\nHag, sud, policijski čas, Holandija


Predlozi za rešavanje problema nedovoljne fizičke aktivnosti dece\n29/01/2012 | 21:40\nPrema najnovijim pokazateljima Svetske zdravstvene organizacije, nedovoljna fizička aktivnost dece stavljena je na prvo mesto kao rizik od pojave gojaznosti, poremećaja metabolizma, hipertenzije, što jasno govori da moramo imati jasne sistemske mere za unapređivanje nastave fizičkog vaspitanja i zdravlja dece.\nKako je Tanjugu rekao profesor Fakuteta sporta i fizičkog vaspitanja Dušan Mitić, gotovo dve trećine svih problema sa zdravljem i bolesti proističu iz nedoljone fizičke aktivnosti, pa bi deca u Srbiji, pored tri časa fizičkog vaspitanja, morala da imaju mogućnost da vežbaju praktično svakog dana.\n“Bez sata redovne fizičke aktivnosti ne možemo da očekujemo da će deca odrasti kako treba”, rekao je Mitić i naveo da je fakultet, u saradnji sa Društvom pedagoga fizičke kulture, sačinio predlog mera za unapređivanje nastave fizičkog vaspitanja.\nJedna od mera je da pokušamo da revitalizujemo dopunsku i dodatnu nastavu fizičkog i funkcionisanje sekcija, rekao je Mitić, koji je i član Nacionalnog prosvetnog saveta, tela kome će biti upućeni predlozi na razmatranje.\nKako je kazao, jedna od mera predviđa vraćanje starog rešenja i nastavnika za slobodno vreme učenika, kao nekog ko se ne bi bavio klasičnom nastavom fizičkog vaspitanja, već bi se brinuo o organizaciji i ponudi aktivnosti učenika u slobodno vreme i vikendom. Prema njegovim rečima, nemamo, nažalost, standarde kada su u pitanju objekti, jer trećina škola nema fiskulturnu salu, a u Beogradu polovina srednjih škola nema salu.\nS druge strane, ozbiljno je pitanje kako da sale koje imamo, tu veliku investiciju, stavimo u funkciju i vikendom, leti i tokom zimskog raspusta, kazao je Mitić. Treba uspostaviti i sistem praćenja fizičkog razvoja i razvoja motoričkih sposobnosti učenika na nivou Republike, kojih sada nemamo, rekao je on.\nPredlogom je predviđeno da nastavu fizičkog vaspitanja u trećem i četvrtom razredu osnovne škole realizuju, uz učitelje, i nastavnici fizičkog vaspitanja.\n“To su razredi kada imamo poslednju mogućnost da ozbiljno utičemo na formiranje motorike, jer to je veoma senzitivan period razvoja motorike i, ako to propustimo, kasnije se ne može nadoknaditi, sa stanovišta stvaranja navika”, rekao je Mitić.\nOn je naveo da je sadašnji sistem sportskih školskih takmičenja van kalendara takmičenja Ministarstva prosvete i nauke, što se mora promeniti. Jedan od predloga je da se fizičko vrati i na fakultete, rekao je Mitić i podsetio da zakonodavac nije sprečio nastavu fizičkog na visokoškolskim ustanovama, ali da nije dobro da ostaje samo u domenu opredeljenja fakulteta.\n“Pregovaramo s ministarstvima da se za početak fizičko uvede kao izborni predmet”, rekao je Mitić i naveo da su Fakultet sporta i Društvo pedagoga fizičke kulture dobili zadatak od Nacionalnog prosvetnog saveta da pripreme sistemska rešenja, koja treba da odobri Ministarstvo prosvete i nauke, kao poslednja instanca.\nPobednici festivala nezavisnog filma Sundance\nAmerikanci prave svoju verziju “Mućki”


Za članstvo u EU 49% građana Srbije\nNa uzorku od 1.064 ispitanika, prema standardu Evrobarometra, Ministarstvo za evropske integracije sprovelo je istraživanje javnog mnenja na temu "Evropska orijentacija građana Srbije", koje je pokazalo da je skoro polovina građana za ulazak u EU.\nZa ulazak u Evropsku uniju je 49 odsto građana Srbije, 27 odsto je protiv, 13 odsto ne bi glasalo, a 11 procenata ne zna šta bi odgovorilo na referendumu sa pitanjem "Da li podržavate ulazak Srbije u EU".\nKako je pokazalo istraživanje Ministarstva za evropske integracije o evropskoj orijentaciji građana, za njih 17 odsto članstvo u EU predstavlja više mogućnosti za zapošljavanje, 16 odsto to vidi kao put ka boljoj budućnosti mladih, 14 odsto kao mogućnost za slobodnije kretanje unutar granica EU, a 12 odsto kao mogućnost da se uredi stanje u Srbiji.\nZanimljivo je i da je samo 23 odsto ispitanika prepoznalo da je EU najveći davalac bespovratne pomoći za razvoj Srbije od 2000. do danas. 22 procenta misli da je reč o Rusiji, za Kinu se izjasnio 21 procenat građana, dok je na četvrtom mestu Japan sa 11 procenata.\nPodrška građana reformama je i dalje veoma visoka i čak 66 odsto ispitanika smatra da bi reforme, neophodne za ulazak u EU, trebalo sprovoditi i mimo toga, zbog dobrobiti građana i stvaranja uređenije Srbije.\nKao najznačajnije, građani su istakli reformu zdravstvenog sistema, borbu protiv korup-cije, reformu pravosuđa, obrazovnog sistema i poljoprivrede.\nTakođe, skoro 59 odsto građana smatra da bi probleme Beograda i Pri-štine trebalo rešavati nezavisno od toga da li to traži EU, a više od polovine ispitanika podržava opredeljenost Vlade Srbije za nastavak dijaloga i spremnost da se na taj način dođe do održivih rešenja.


izvor: agencije foto: 11.12.2018.\nKako je istakao, s obzirom na to da je Srbija među najastarijim u Evropi, a sa tim trendom raste i rizik od socijalne isključenosti.\nŠef sektora operacija u Delegaciji EU Nikolas Bizel poručio je da bi trebalo osnaživati starije da ostanu gospodari svojih života i predočio da se u EU inkluziji starih poklanja naročita pažnja.\nZbog toga ovakvi projekti, pošto mnogi od njih žive sami ili u kolektivnim domovima bez podrške, imaju dugoročna rešenja, rekao je Bizel. Ovo je početak veoma potrebne reforme socijalnog sistema za pomoć i podršku starijima, rekao je i najavio da će EU nastaviti da podržava institucije Srbije u tome.\nZamenica ambasadora Austrije Sabine Kroizebruner ukazala je i da Srbija i zapadni Balkan dodatno imaju i problem odlaska mladih i da bi trebalo naći način da se spreče da odu i da im se motiv da ostanu i daju odgovore na socijalno starenje.\nKako je navela 300.000, ljudi poreklom iz Srbije živi u Austriji, a pitanje je da li će tamo i ostati ili će se u stare dane vratiti u maticu.\nEU odložila ukidanje pomeranja kazaljki\nKusovac u Nemačkoj optužen za prevaru\nNa Cetinju crnogorski jezik ima 32, a u Nikšiću 30 slova\n'Evropska republika' proglašena i u Beogradu\n"EL NINjO" : Naučnici zabrinuti, drastična promena vremena i u Srbiji\nSto godina Jugoslavije: Osuđena na propast i pre nego što je stvorena\nKako CIA vidi Srbiju\nUpoznajte jedinog srpskog kolekcionara kristala


Ekonomija - datum: 2018-07-02 LIPSKA PEĆINA Bolja posjeta\nPosjeta Lipskoj pećini, koja se nalazi u blizini Cetinja, bolja je 15 odsto u odnosu na isti period prošle godine, a očekuje se da ova sezona po posjećenosti nadmaši prethodnu. Iz Turističkog preduzeća „Lipska pećina” kazali su da je ovogodišnja sezona počela 1. aprila i da će tačne podatke o posjetama imati na njenom kraju.\n– Kako iz godine u godinu broj posjetilaca konstantno raste, a s obzirom i na to da je trenutno primjetno povećanje broja posjetilaca od 15 odsto u odnosu na prošlu godinu, tako i ove sezone očekujemo da se taj trend nastavi – kazali su iz tog preduzeća za agenciju Mina biznis i dodali da je ove godine akcenat stavljen na dodatne usluge koje preduzeće nudi unutar same pećine.\n– To su degustacija vina i domaćih sokova na pećinskom baru, kao i mini-koncerti klasične muzike u jednoj od najvećih dvorana pećine – naveli su iz preduzeća.\nKako su objasnili, prva tura je u prošloj godini proširena za dodatnih 200 metara, kako bi doživljaj posjetilaca bio još bogatiji, a sa proširenjem dodatnih staza preduzeće je za sada završilo.\nOd kada je pećina otvorena, u julu 2015. godine, posjetilaca je bilo više od 50 hiljada. Prema podacima sa sajta kompanije, cijena za turu pećinom iznosi 10,9 eura za odraslu osobu, za djecu do pet godina jedan euro, a za djecu od pet do 15 godina 6,9 eura.D.M.


Rukometaši Pazara pobjedili favorizovanu Metaloplastiku – SNEWS\nBy SNews 18. Oktobra 2020. 313 No comment\nRukometni klub Novi Pazar napravio je iznenađenje u trećem kolu Arkus B lige savladavši šabačku Metaloplastiku 32:30 (17:17) u utakmici koja je odigrana u hali Pendik.\nIako izraziti favoriti na ovom meču rukometaši iz Šapca nisu uspjeli da nađu rješenje za sjajnu postavku igre domaćina, čiji je strateg Hasan Memić pokazao kako se dobrom studijom protivnika i pravovremenim reakcijama dobijaju utakmice protiv ekipe koja duži niz godina igra u najjačim evropskim takmičenjima.\nGolman Raković je blisao na golu i sa sjajnih deset odbrana zaslužio epitet igrača utakmice, dok su u bekovi Stojanović sa deset, te Dimitrijević i Radisavljević sa sedam, odnosno pet golova u mreži gostiju dominirali u napadu.\nVrijedno je napomenuti i učinak Harisa Mujčinovića koji je sa 4 gola i odičnom utakmicom u odbrani pokazao da je ovo njegova sezona.\nOsokoljeni ovom pobjedom, rukometaši Novog Pazara u četvrtom kolu idu na megdan još jednom favoritu, ekipi Radničkog 1949 iz Niša, gdje će pokušati da ponove igru iz ovog meča i kući se vrate sa pozitivnim rezultatom.\nfoto:fb/ RK Novi Pazar\nTagovi: "Pobjeda" Metaloplastika RK Novi Pazar rukomet\nOdbojkaši Novog Pazara opet poraženi


Ministar vanjskih poslova BiH Igor Crnadak na dvodnevnom sastanku ministara vanjskih poslova Berlinskog procesa\nMinistar vanjskih poslova Bosne i Hercegovine Igor Crnadak učestvuje na dvodnevnom sastanku ministara vanjskih poslova Berlinskog procesa, koji se održava 11. i 12. aprila 2019. godine u Varšavi.\nGlavne teme ministarskog sastanka su pripreme za julski Samit o Zapadnom Balkanu u polјskom gradu Poznanu, bilateralna pitanja i razvoj odnosa u regionu Zapadnog Balkana.\nTokom izlaganja drugog dana sastanka ministar Crnadak istakao je da su najveća očekivanja od nastavka Berlinskog procesa u oblasti povezivanja, posebno u sektoru infrastrukturnih projekata, daljnjeg napretka digitalizacije i povezivanja regiona Zapadnog Balkana sa Evropskom unijom.\nGovoreći o Sporazumu o smanjenju cijena roaminga, ministar je istakao njegov značaj, jer je primjer konkretnog doprinosa svakodnevnom životu građana u cijelom regionu. Kao loš primjer, ministar Crnadak naveo je uvođenje takse od 100 posto na robu iz BiH i Srbije: "Porez od 100 posto na robu iz BiH nije samo porez, nego je neprijatelјski potez, koji stvara lošu atmosferu i onemogućava napredak u regionu. Pozivam Prištinu da odmah ukine ovu mjeru, jer je antievropska i suprotna je interesima regiona", naveo je ministar Crnadak.\nDomaćin dvodnevnog ministarskog sastanka je ministar vanjskih poslova Republike Polјske Jacek Chaputovich, a osim ministra Crnatka, učestvuju i ministri vanjskih poslova Republike Srbije Ivica Dačić, SR Nјemačke Hajko Mas, Republike Grčke Jorgos Katrugalos, Republike Sjeverne Makedonije Nikola Dimitrov, Crne Gore Srđan Darmanović, Republike Bugarske Ekaterina Zaharieva i v.d. ministra Republike Albanije Gent Čakaj.


Niš pomera granice u organizaciji Kupa, a godinama nema klub koji može da se bori za trofeje\n14.02.2020 | Sport\nI pored toga što nema košarkaške duele koji redovno pune dvorane, Niš je podigao standarde u organizacji Kupa.\nNiš godinama unazad postavlja nove standarde u organizaciji Kupa Radivoja Koraća. U tome je postao neprikonoven u Srbiji i pokazao da niška publika itekako uživa u igri pod obručima. Međutim, onda se postavlja logično pitanje žašto grad na Nišavi godinama unazad nema stabilan klub koji bi mogao da se bori za trofeje.\nI pored toga što nema košarkaške duele koji redovno pune dvorane, Niš je podigao standarde u organizacji Kupa. Cilj je da se dostigne nivo koji vlada u mnogo jačim košarkaškim zemljama, kakva je recimo Španije. Jedan od onih koji je u nekoliko navrata bio deo Kup sektakla na Pirineju je sadašnji potpredsednik Saveza Igor Rakoćević.\nNiš je ove godine itekako podigao budžet za organizaciju finalnog turnira Kupa Radovoja Koraća. Podigao je bezbednost na viši nivo i pripremio pravo iznenađenje za sve gladaoce.\nNa Kup utakmicama domaća publika ima priliku da se upozna sa mnogim mladim igračima koji predstavljaju budućnost naše košarke, međutim glavni problem svih u Savezu jeste kako te momke što duže zadržati u našoj zemlji.


Šest OSI osposobili za rad u foto i video produkciji\nProjekat „Nove vještine za osobe sa invaliditetom“, koji je realizovalo udruženje „Klub kulture“ u saradnji sa Studio Zoom, uspješno je završen, saopšteno je na današnjoj konferenciji za medije.\nU okviru projekta koji je podržao Zavod za zapošljavanje Crne Gore, šest lica sa invaliditetom obučeno je rad u oblasti foto i video produkcije, saopštio je koordinator projekta, Rafet Mulić.\nS obzirom da je projekat imao za cilj povećanje zapošljivosti osoba sa invaliditetom u opštini Bijelo Polje, a na bazi sticanja novih znanja i vještina, po završetku obuke četiri OSI su bile angažovane na period od pet mjeseci.\n„Kroz deset mjeseci trajanja projekta mi smo realizovali niz aktivnosti, a većina njih je bila usmjerena na sticanje znanja i vještina angažovanih osoba u projektu, a u oblasti foto i video montaže, tako da je naš partner foto studio ZOOM dao veliki doprinos angažovanjem stručnih lica koja su radila sa polaznicima obuke. Oni su prošli tromjesečnu obuku, a nakon toga samo zaposlili četiri osobe sa invaliditetom na period od pet mjeseci“, rekao je Mulić.\nOn je saopštio da će po završetku projekta zaposliti dvije OSI na najmnje devet mjeseci.\n„Na taj način ćemo ostvariti jedan od naših rezulatat“, poručio je Mulić.\nKoordinator projekta „Nove vještine za osobe sa invaliditetom“ napomenuo je i da je jedan od ciljeva bio unapređenje konkurentnosti osoba sa invaliditetom i njihovo povezivanje sa poslodavcima.\n„Radili smo i na povezivanju sa poslodavcima kroz niz javnih tribina, radionica i panel diskuija, a čini mi se da smo uspjeli poslodavcima da približimo zakonodavni okvir, odnosno beefite koje bi imali pri zapošljavanju lica sa invaliditetom“, rekao je Mulić.\nOn je istakao da su posebno ponosni na rezultat uključivanja žena sa invaliditetom na tržište rada.\n„Pet žena je bilo uključeno u projekat, četiri su bile zapošljene, a dvije nastavljaju radni angažman“, naglasio je Mulić.\nJedna od učesnica u projektu, Senada Gredić, kazala je da je jako zadovoljna stečenim znanjem,a da je posebno srećna što se ponovo osjeća korisnom.\n„Veoma sam srećna što ću nastaviti sa radom i što ću na taj način pokazati da lica sa invaliditetom mogu da obavljaju razne poslove i to na kvalitetan način“, poručila je Gredić.


Mitrović i Kolarov zadovoljni pobedom (video)\nNaredne reprezentativne obaveze naši fudbaleri imaju u oktobru, kada se okupljaju zbog utakmice sa Litvanijom, koja se igra na gostujućem terenu.\nAleksandar Mitrović, koji je dvostruki strelac u pobedi Srbije nad Luksemburgom sa 3:1, posle ovog susreta ocenio je da možemo da budemo zadovoljni rezultatom naših fudbalera.\n"Teška utakmica, pre svega mentalno posle Portugalije, ali dali smo golove na vreme. Dobio sam dve lepe asistencije da pogodim mrežu, možda sam mogao još koji put, ali najbitnije je da se reprezentacija vratila na pobednički put. Lepa pobeda, zadovoljan sam", rekao je posle utakmice Mitrović.\nNapadač fulama je postigao svoj 29. gol u nacionalnom timu, zbog čega je na listi najboljih strelaca svih vremena preskočio legendarne reprezentativce Predraga Mijatovića i Boru Kostića. Ovaj statistički podatak za 24-godišnjeg fudbalera predstavlja čast, zato što se našao na listi sa tako velikim imenima.\n"Čast mi je što sam u tom društvu, sigurno je da sam srećan, ali ekipa je najbitnija. Ne opterećujem se time. To su sve velika imena na listi, ne bih sebe da poredim sa njima. Na meni je da nastavim da radim", izjavio je reprezentativac Srbije.\nO utakmici je govorio i kapiten Aleksandar Kolarov, koji je podsetio da je ipak najteže bilo naći mentalnu snagu posle teškog poraza od Portugala.\n"Van plasmana smo, što je težak udarac za sve nas. Teško je bilo posle teškog udarca od Portugala da se motivišemo za Luksemburg, ali smo našli snagu. Mislim ipak da smo rutinski odradili utakmicu. Sada nam preostaje još šest meseci do baraža. Bila je to teška utakmica posle onakve protiv Portugala. Znali smo da to nije Luksemburg od pre ne znam koliko godina, dobra su ekipa. Uradili smo šta smo hteli i pobedili. Nije bilo brilijantne igre, ali smo zasluženo pobedili", naveo je Kolarov.


Đurđević: "Prijao mi je odmor" - Sportske.net\nĐurđević: "Prijao mi je odmor"\nDvostruki strelac za Partizan u meču sa Radnikom priznao je da mu je prijalo to što je preskočio duel sa Žarkovom pošto mu je bilo neophodno osveženje.\nDuplo slavlje - Ekipi Partizana stigla sjajna vest nakon pobede nad RadnikomNikolić ubeđen, Partizan može još bolje!''Valjak'' protutnjao Surdulicom!Nikolić pronašao rešenje, veznjaka prebacio u odbranu! (SASTAVI)Zvezda dominantna u derbijima sa Partizanom!\nFudbaler Partizana Uroš Đurđević rekao je da mu je prijalo što je propustio kup utakmicu svog tima i da je osvežen odigrao utakmicu protiv Radnika u Surdulici, u kojoj je postigao dva gola.\n"Došao sam u Partizan bez priprema i hvatao sam formu kroz utakmice. Protiv Radničkog iz Niša me je već savladao malo umor, jer sam odigrao mnogo utakmica za klub i reprezentaciju tokom kratkog perioda. Nisam igrao Kup utakmicu i tada sam se malo osvežio", rekao je Đurđević za sajt kluba.\nPartizan je u Surdulici pobedio 3:1, a već u 11. minutu bilo je 2:0, golovima Leonarda i Đurđevića, koji je u finišu meča dao još jedan gol.\n"Očekivali smo tešku utakmicu s Radnikom, ali smo je, srećom, dobro počeli i već u 11. minutu poveli sa 2:0. Imali smo još mnogo šansi u prvom poluvremenu da povećamo prednost, ali, ruku na srce, imali su i oni. Ekipa stalno izbaci nekog pojedinca, ovog puta sam to bio ja, ali je u svemu najbitnije da smo pobedili i odneli tri boda", rekao je Đurđević.\nSledeći protivnik Partizana je Novi Pazar, za koga je napadač crno-belih rekao da je nezgodan protivnik.\n"Novi Pazar je uvek nezgodan protivnik. Igramo na svom stadionu i ako budemo pravi, u šta ne sumnjam, mislim da ćemo ostvariti još jednu pobedu", rekao je Đurđević.\nUtakmicom sa Novim Pazarom na svom terenu Partizan će završiti prvu fazu takmičenja u domaćem šampionatu, a zatim slede još dve utakmice u Humskoj u okviru 16. i 17. kola Superlige.


Održana spektakularna promocija knjige "Poslednje proleće u Parizu" Jelene Bačić Alimpić - WANNABE MAGAZINE\nOdržana spektakularna promocija knjige “Poslednje proleće u Parizu” Jelene Bačić Alimpić\nU sali “Pacifik” hotela “Crowne Plaza” juče je održana promocija knjige “Poslednje proleće u Parizu” Jelene Bačić Alimpić. Novo književno ostvarenje autorke trenutno najčitanijih romana u Srbiji za nešto više od mesec dana ostvarilo je rekordne rezultate. U štampi se nalazi petnaesto izdanje trećeg i, po mišljenju publike i kritike, Jeleninog najzrelijeg romana.\n– “Poslednje proleće u Parizu” je jedna od najtraženijih knjiga izdavačke kuće Laguna u 2014. godini i nama je veliko zadovoljstvo što smo objavili Jelenin novi roman. Čitaocima romana Jelene Bačić Alimpić, kojih je iz dana u dan sve više, mogli bismo da napunimo nekoliko Arena. Svi oni koji su i imali predrasude ubrzo su se uverili da se, kada govorimo o Jeleninim knjigama, radi o izuzetno kvalitetnom književnom izrazu i kao pisac može stati rame uz rame s najpoznatijim svetskim piscima. Nadam se da će roman “Poslednje proleće u Parizu” dugo biti najomiljenija knjiga u mnogim domovima, kao što je to bio slučaj s knjigama “Ringišpil” i “Pismo gospođe Vilme”.\nO knjizi “Poslednje Proleće u Parizu” govorio je i Jelenin kolega po obrazovanju, profesor književnosti Prve kragujevačke gimnazije Mario Badjuk.\n– Prvo želim da iskoristim priliku i čestitam Jeleni na laskavom priznanju za najčitanijeg pisca koje su joj dodelili čitaoci u Makedoniji i zahvalim joj što me je pozvala da govorim o njenom novom romanu. Tog dana kada sam počeo da čitam “Poslednje proleće u Parizu” trebalo je da pregledam vežbanke, ali me je knjiga uvukla u svoj svet i vežbanke su ostale po strani dok nisam stigao do poslednje stranice romana.\nNakon ovog uvodnog dela, profesor Badjuk prisutnima je dao detaljnu analizu romana, rekavši kako u knjizi prepoznaje uticaje Andrića i Bulgakova čije je delo “Majstor i Margarita” omiljeno delo autorke. Badjuk se složio s gospodinom Papićem da Jelena Bačić Alimpić može da stane rame uz rame sa najpoznatijim svetskim piscima i srpskim književnicama kojih nije bilo mnogo u prošlosti i poželeo joj je mnogo sreće.\nUz zvuke gitare i prigušena svetla čula se solistkinja pozorišta na Terazijama Mirjana Stojanović, koja je prolazeći kroz publiku čitala prvi odlomak iz knjige. U ovom muzičko-dramskom delu, pored čitanja odlomaka iz knjige “Poslednje proleće u Parizu”, izvedene su tri numere “ЛЮБОВЬ В ВОЛШЕБНAJA СТРАНА”, “Je suis malade” i “А НАПОСЛЕДОК Я СКАЖУ” koje su svi prisutni nagradili velikim aplauzom.\nPosle oficijelnog dela, Jelena Bačić Alimpić je dva sata potpisivala knjige dok je prisutne zabavljao orkestar “Daniluška”.\nBeograd ne pamti promociju knjige kakva se održala sinoć. Posle velikog uspeha koji je postigla romanima “Ringišpil” i “Pismo gospođe Vilme”, Jelena je stekla veliki broj poklonika, a mnogi od njih došli su na promociju.\nPri realizaciji ove promocije brižljivo se razmišljalo o svakom detalju od izbora prostora, govornika, do muzičko-dramskog performansa koji je prisutne ostavio bez daha. Svi prisutni, pored knjige, dobili su i lepe poklone za koje su se pobrinuli sponzori promocije: hotel “Crowne Plaza”, Delta DMD, kraljevski vez “Lelica”, Bioten, vinarija “Mačkov podrum” i čokolaterija “San Marina”.


Avioni Srbije nadlijetali granicu s Kosovom! | Starmo\nNaslovnica Region Avioni Srbije nadlijetali granicu s Kosovom!\ngranica Kosova i Srbije; foto: RSE\nBeograd/Priština — Nekoliko aviona Vojske Srbije nadletjeli su prelaz Jarinje između Srbije i Kosova, javio je u subotu javni servis Srbije Radio televizija Srbije (RTS).\nKako RTS navodi, posljednji let zabilježen je oko 14 sati, a prije toga dva aviona su preletjela prelaz Jarinje oko podneva.\nNa internet-stranici Ministarstva odbrane Srbije nema najava da će biti organizovani ovakvi letovi, kao ni potvrda te informacije, prenosi Radio Slčobodna Evropa.\n“Srbija ima pravo da helikopterima nadlijeće svaki dio svoje teritorije do administrativne linije i to su naše redovne aktivnosti. Naravno da je sada naše interesovanje dodatno pojačano za taj prostor i da nas brine što naoružani ljudi stoje preko puta nenaoružanih civila”, rekao je ministar Vulin u jutarnjem programu Prve televizije.\nDva incidenta zabilježena su u subotu na sjeveru Kosova, gdje živi većinsko srpsko stanovništvo, zbog recipročnih mjera koje je Vlada Kosova uvela 20. septembra za automobile sa registarskim tablicama iz Srbije.\nNepoznate osobe zapalile su Centar za registraciju u Zubinom Potoku, koji se nalazio untar opštinske zgrade, dok su u Zvečanu na kosovski Centar za registraciju bačene dvije ručne bombe koje nisu eksplodirale.


Radunović pozvao političare i medije da ne obmanjuju narod | Trebinje Danas\nRadunović pozvao političare i medije da ne obmanjuju narod\n03.09.2021. u 13:31\nŠef poslaničkog kluba DF u crnogorskom parlamentu Slaven Radunović pozvao je danas medije i političare da ne obmanjujte građane, jer, kako ističe, ne postoje dvije strane za potencijalno izazivanje haosa na Cetinju u nedjelju.\n"Kao što svi znamo, otkazan je narodni skup povodom ustoličenja mitropolita Joanikija i ono će se obaviti unutar Cetinjskog manastira, bez prisustva zvanica. Biće ga samo ako glavni gubitnik izbora prošlog avgusta, Milo Ðukanović, ocijeni da mu je to profitabilno, pa njegov izvršilac Veljović komanduje komitama i romitama napad na Manastir i tako izazove sukob s policijom", naveo je Radunović na svom fejsbuk profilu.\nPrema njegovim riječima, to znači da će, kako ističe, samo “jedna strana” imati potencijal za izazivanje sukoba, jer ga se “druga strana”, u interesu mira i bezbjednosti građana - unaprijed odrekla.\nKao građanin i političar, kaže, očekuje brzu i efikasnu akciju protiv svih potencijalnih izgrednika, a posebno inspiratora.\n"A, kao funkcioner Demokratskog fronta, očekujem da se oni koji rukovode vladom i Policijom sjete kakav su tretman od Države imali učesnici protesta koji su utabali put rušenju diktatorskog režima. Sada, neka bude samo sve po zakonu", naveo je Radunović.


Hotel za Wall () : 16 pronađenih hotela\nRezultati obuhvataju hotele u blizini Wall Poređati prema :\nBest Western Plains Motel Hotel sa 3 zvezdice\nOvaj hoteli je najbliži: Wall Stil ovog hotela za grad Wall je Povoljan, a kategorija tri zvezdice. U njemu ćete naći razne usluge, kao što su: Restoran, Besplatan parking.Pozicija ovog hotela je jugoistok za grad Wall, a nalazi s...Još informacija\nSuper 8 Wall Hotel sa 2 zvezdice\nSuper 8 Wall je u blizini Wall Stil ovog hotela kategorije dve zvezdice je Povoljan za grad Wall. U njemu ćete naći razne usluge, a posebno Room Service, Recepcija otvorena 24 sata, Sobe za nepušače, Besplatan parking, Klimatizovan...Još informacija\nEcono Lodge Wall Hotel sa 2 zvezdice\nStil ovog hotela za grad Wall je Porodičan, a kategorija dve zvezdice. U njemu ćete naći razne usluge, kao što su: n.a..Na 5 minuta hodom udaljenosti od centra, ovaj hotel u ulici 804 GLENN sa pozicij...Još informacija\nNa 6 minuta hodom udaljenosti od centra grada, ovaj hotel se nalazi u ulici 201 South Boulevard, a pozicija mu je jugoistok za grad Wall. Sve to ga čini idealnim za otkrivanje grada i okoline.Hotel im...Još informacija\nMotel 6 Wall Hotel sa 1 zvezdice\nNalazi se u ulici 211 10th Street, pozicija mu je jugoistok za grad Wall, a od centra je udaljen samo 8 minuta hodom.U hotelu Motel 6 Wall pronaći ćete sve usluge koje treba da ima hotel kategorije je...Još informacija\nDays Inn Wall Hotel sa 2 zvezdice\nPozicija ovog hotela je jugoistok za grad Wall, a nalazi se u ulici 212 10th Ave And Norris I-90 110, na samo 9 minuta hodom od centra grada.Stil ovog hotela za grad Wall je Porodičan, a kategorija d...Još informacija\nStil hotela REDWOOD MOTEL je Povoljan, a pruža pun komfor i usluge kao što su: n.a.. Nalazi se u ulici 50 C Ave, pozicija mu je zapad za grad Wasta, a od centra je udaljen samo 2 minuta hodom.Možete d...Još informacija\nBadlands Budget Host Hotel sa 2 zvezdice\nU hotelu Badlands Budget Host pronaći ćete sve usluge koje treba da ima hotel kategorije dve zvezdice za grad Interior: Restoran, Besplatan parking. Stil ovog hotela je Povoljan.Pozicija ovog hotela j...Još informacija\nCedar Pass Lodge Hotel sa 2 zvezdice\nStil hotela Cedar Pass Lodge je Porodičan, a pruža pun komfor i usluge kao što su: n.a.. Na 16 minuta kolima udaljenosti od centra grada, ovaj hotel se nalazi u ulici 20681 South Dakota HWY 240, a poz...Još informacija\nBudget Host Sundowner Motor Inn Hotel sa 1 zvezdice\nBudget Host Sundowner Motor Inn ima 40 soba/e/u. Cene se kreću od 4 784 dinar - Srbija za najjeftinije sobe, ali na raspolaganju su sobe svih kategorija: od soba tipa Room do soba tipa Room.Pozicija ...Još informacija\nStil ovog hotela za grad Kadoka je Povoljan, a kategorija jedna zvezdica. U njemu ćete naći razne usluge, kao što su: n.a..Na 14 minuta hodom udaljenosti od centra, ovaj hotel u ulici 401 South Dakota...Još informacija\nRODEWAY INN KADOKA Hotel sa 2 zvezdice\nU hotelu RODEWAY INN KADOKA pronaći ćete sve usluge koje treba da ima hotel kategorije dve zvezdice za grad Kadoka: Restoran, Sobe za nepušače, Poslovni centar, Besplatan parking. Stil ovog hotela je ...Još informacija\nSuper 8 Hotel - Kadoka Hotel sa 2 zvezdice\nNa 14 minuta hodom udaljenosti od centra grada, ovaj hotel se nalazi u ulici I 90 Exit 150, a pozicija mu je severozapad za grad Kadoka. Sve to ga čini idealnim za otkrivanje grada i okoline.Stil ovog...Još informacija\nDakota Inn Kadoka Hotel sa 2 zvezdice\nNalazi se u ulici 106 SD Hwy 73, pozicija mu je zapad za grad Kadoka, a od centra je udaljen samo 14 minuta hodom.Stil ovog hotela za grad Kadoka je Povoljan, a kategorija dve zvezdice. U njemu ćete n...Još informacija\nStil hotela Budget Host Sundowner Motor Inn je Povoljan, a pruža pun komfor i usluge kao što su: n.a.. Na 12 minuta hodom udaljenosti od centra grada, ovaj hotel se nalazi u ulici P.O. Box 549, a pozi...Još informacija\nAmericas Best Value Inn Kadoka Hotel sa 1 zvezdice\nNa 25 minuta kolima udaljenosti od centra, ovaj hotel u ulici 401 South Dakota Highway 73 sa pozicijom jug za grad Kadoka, idealan je za otkrivanje svih lepota grada, bez obzira da li ostajete samo ne...Još informacija\nVaš izbor: Hotel za Wall () : 16 pronađenih hotela


Stanković: TSC za kraj teškog ciklusa\nFudbalere Crvene zvezde u nedelju od 21 čas očekuje poslednja utakmica pred početak reprezentativne pauze. Šef stručnog štaba Dejan Stanković izneo je očekivanja pred duel 6. kola Superlige Srbije koji će naši momci odigrati protiv ekipe TSC-a na stadionu “Rajko Mitić”.\n- Bilo je veoma bitno da posle gostovanja u Tirani saberemo utiske, uz to i odmorimo jer smo u prethodnom periodu odigrali veliki broj mečeva. Međutim sastavni deo ovogodišnjeg kalendara je gust raspored i mi smo spremni na to. Kvalitetno smo radili na pripremama, ali i pored toga sigurno da će nam dobro doći mala pauza. Što se tiče zdravstvenog biltena Gobeljić i Ben su van stroja i neće biti u opticaju za sutrašnju utakmicu – rekao je šef stručnog štaba Dejan Stanković.\n- Uvek svi želimo da izgledamo fenomenalno na terenu, kako klub tako i navijači. Ne verujem da ću mnogo menjati. Treba da se poradi na oporavku, da se igrači opuste i sve će doći na svoje. TSC je jedno osveženje za naš fudbal, to su pokazali i prošle godine, kada su izborili kvalifikacije za Ligu Evrope. Momci igraju dugo zajedno, dobro se poznaju , imaju odličnog šefa stručnog štaba. Pokazali su i pre nekoliko dana pobedom u gostima u kvalifikacionoj utakmici da su ozbiljna ekipa, znamo da nas očekuje težak duel. Najbitnije je da pobedom u sutrašnjem meču zatvorimo jedan uspešan ciklus i da odemo na zaslužen i prekopotreban odmor.\n- Sigurno da ćemo tokom reprezentativne pauze na četiri ili pet dana otići van Beograda, kako bismo odradili mini pripreme. Kada se igra na svaka tri dana nema vremena za tu vrstu rada na terenu. Dobro će nam doći pauza kako bismo dodatno posvetili pažnju nekim detaljima i spremno dočekali nastavak prvenstva – zaključio je Dejan Stanković.


Cena izrade sajta - Najpovoljnija cena izrade sajta u Spektrum kooperativi\nCena izrade sajta najpovoljnija je u Spektrum kooperativi, programerskoj firmi koja se bavi izradom sajtova i SEO optimizacijom. Iako je u Spektrum kooperativi cena izrade sajta najpovoljnija, izrada sajta je kod njih i najkvalitetnija. Ne samo što ćete imati moderan sajt, prilagođen svim uređajima i širinama ekrana, atraktivno dizajniran i privlačan, već ćete uz uslugu SEO optimizacije biti uvek na prvoj stranici na Guglu, za različite ključne reči koje vaši klijenti unose kada tragaju za uslugama koje su im potrebne.\nCena izrade sajta zavisi od različitih faktora, pre svega od broja funkcionalnosti koje su vam potrebne. Najjednostavnija internet prezentacija iznosi oko 100 evra a svaka dodatna funkcionalnost može da poveća cenu zavisno od toga koliko radnih sati njena izrada zahteva. Klijentima na raspolaganju stoje i konsultantske usluge Spektrum kooperative, pa ako ne znate kakav sajt bi bio najbolji za vas, kontaktirajte Spektrum kooperativu pa će vam njeni zaposleni predstaviti kakva vrsta sajta najviše odgovara vašoj vrsti poslovanja, i od kakve vrste sajta možete da očekujete najveći broj novih klijenata, mušterija ili novih poslovnih partnera.\nCena izrade sajta je teško odredljiva zato je važno angažovati firmu koja će vam detaljno objasniti na šta ide vaš novac i na koji način će vam se investicija u izradu sajta isplatiti. Zajedno sa vama zaposleni u Spektrum kooperativi će napraviti detaljni plan rada i u etapama vam prikazati opipljive i merljive rezultate vašeg zajedničkog rada. Uz pomoć Spektrum kooperative, preko povoljne cene izrade sajta, moći ćete da pratite kako raste posećenost vašeg sajta i kako imate sve više novih klijenata, novih poslovnih partnera i novih kupaca. Cena koju ćete platiti za izradu sajta višestruko će vam se isplatiti zato što je danas kvalitetna internet prezentacija jedan od najpresudnijih faktora uspešnosti u biznisu. Preko kvalitetne internet prezentacije vaše poslovanje doživeće procvat i biće u skladu sa najsavremenijim trendovima u biznisu.


Vesti novembar 2011\nPostavljeno, 30. novembar 2011. godine, Novi Sad.\nSvečana dodela ključeva\nIrig, 30. novembar - Predsednik Vlade AP Vojvodine Bojan Pajtić uručio je danas u Irigu ključeve od 36 seoskih kuća izbegličkim porodicama sa teritorije AP Vojvodine. Kuće su dodeljene porodicama sa područja Sremske Mitrovice, Iriga, Beočina, Novog Bečeja, Žablja, Žitišta, Vrbasa i Inđije.\nSvečana dodela ključeva vlasnicima ovih domova, upriličena je u novom dvorištu porodice Branka Jovanovića u Irigu u prisustvu predstavnika Fonda za pružanje pomoći izbeglim, prognanim i raseljenim licima, Opštine Irig i UNHCR, koji su partneri u ovom programu, kao i Komesarijata za izbeglice.\nPredsednik Pajtić je članovima izbegličkih porodica koje su dobile kuće čestitao novi dom, naglasivši da je jedan od najvažnijih zadataka pokrajinske administracije da pomaže i rešava pitanja kao što je obezbeđivanje krova nad glavom onima koji su najugroženiji.\n"Svako dete u ovoj zemlji mora da ima jednake šanse za odrastanje, a porodice uslove za pristojan i dostojanstven način života. To je jedan od naših prioriteta. Gotovo 800 porodica u Vojvodini je obezbedilo krov nad glavom zahvaljujući ovom programu", kazao je predsednik Vlade Vojvodine zahvalivši se predstavnicima vojvođanskih opština, Fonda i UNHCR koji su se pokazali kao odlični partneri u svim prošlim godinama. Postoji ne samo obaveza, već i želja da se svakom ko želi da živi na ovom području pruži prilika da postane ravnopravan član zajednice. Ovde i njihova kuća i domovina, a ovo je i način da se ovakva nastojanja pokažu i na delu. Do sada je u ovaj program uloženo oko 300 miliona dinara, od čega je pokrajinska Vlada izdvojila 220 milona dinara, a oko 80 miliona dinara UNHCR. Takođe, koristićemo i projekte Evropske unije i Ujedinjenih nacija kako bi što pre rešili probleme ovih ljudi, koji nisu svojom voljom napustili svoje domove već su bili proterani", kazao je predsednik Vlade Vojvodine.\nNaveo je i postojeće programe podrške povratničkim zadrugama u Hrvatskoj i Bosni koje realizujemo, te da su brojne zadruge dobile podršku u vidu poljoprivrednih mašina i setvenog materijala u šta je uloženo oko 51 milion dinara.Predsednik Vlade Vojvodine naglasio je da postoji izrazita aktivnost na ovom planu, jer postoji želja da se izbegličkoj populaciji da šansa da se opredeli gde će nastaviti svoj život, i istakao da oni koji su se opredelili da ostanu ovde jesu "naši sugrađani i ravnopravni građani".\nU okviru ove svečanosti, u Irigu je danas potpisan i događaj o sufinansiranju zgrade za socijalno stanovanje u zaštićenim uslovima u Kovinu, u kojoj će 12 stanova biti predato na korišćenje porodicama iz kolektivnog centra "Čardak", u Deliblatu. Nosilac projekta je organizacija Hausing centar, a osim Fonda, odnosno pokrajinske Vlade, u realizaciji projekta učestvuje i Opština Kovin, koja obezbeđuje zemljište i infrastrukturu za novu zgradu.\nTokom 2011. godine, Fond je otkupio 62 kuće i dodelio 40 paketa građevinskog materijala za izbegličke porodice koje grade kuću. Time je ukupan broj kuća koje je Fond dosad otkupio za potrebe izbegličkih i raseljeničkih porodica dostigao 349, dok je ukupan broj grantova s građevinskim materijalom 441. Fond planira da tokom zime otvori nove javne pozive, kako bi programi stambenog zbrinjavanja bili nastavljeni i u 2012. godini.


"Konstantinovo raskršće" na engleskom jeziku • Art-Anima\n“Konstantinovo raskršće” na engleskom jeziku\nIzdavačka kuća Geopoetika objavila je engleski prevod istorijskog romana sa elementima horora Dejana Stojiljkovića “Konstantinovo raskršće” (Constantine’s Crossing, prevod: Randall A. Major).\nPrevod je objavljen u okviru edicije “Srpska proza u prevodu”, koju je Geopoetika pokrenula 2009. godine u saradnji sa Ministarstvom kulture Republike Srbije. Cilj projekta je da se na engleski jezik prevedu najznačajnija dela savremene srpske književnosti i predstave inostranoj čitalačkoj publici.\nZajedno sa Stojiljkovićevim romanom, u drugom kolu edicije, objavljeni su prevodi dela Radoslava Petkovića “Sudbina i komentari” (Destiny, Annotated, prevod: Terence McEneny) i “Mirjane Đurđević “Kaja, Beograd i dobri Amerikanac” (Kaya, Belgrade and the Good American, prevod: Alice Copple – Tošić).\nO značaju edicije govori činjenica da su zahvaljujući prevodima objavljenim u okviru prvog kola “Srpske proze u prevodu”, po prvi put u istoriji jugoslovenske i srpske književnosti, tri srpska autora (Srđana Valjarević, Vida Ognjenović i Vladislava Bajac) istovremeno ušla u širi izbor za jednu od pet najznačajnijih svetskih književnih nagrada – IMPAK Dablin (IMPAC Dublin Literary Award).\nKonkurs Matice srpske za ediciju ''Prva knjiga''…\nPrevious Predstavljamo Minu Todorović\nNext “Ostrvo prokletih” na tribini LK


Niška televizija » Prve fotografije Fidela Kastra posle pet meseci\nPrve fotografije Fidela Kastra posle pet meseci\nObjavljeno 03.02.2015. 10:24\nHAVANA – Kuba je objavila posle pet meseci prve fotografije Fidela Kastra (88), na kojima se vidi bivši kubanski lider kako razgovara sa vođom glavne kubanske studentske unije.\nKastrovih 10 fotografija obelodanjeno je na sajtu „Cubadebate“, prenela je agencija AP.\nSusret Fidela Kastra i studentskog lidera Rendija Perdoma Garsije odigrao se 23. januara.\nTo su prve fotografije revolucionarnog lidera od avgusta kada je objavljen set fotografija na kojima je Kastro sa venecuelanskim predsednikom Nikolasom Madurom.\nAgencija Rojters je navela da je na najnovijim fotografijama Kastro malo pogrbljen dok sedi i razgovara sa studentom.\nSpekulacije u vezi Kastrovog zdravlja su se pojačale od 17. decembra kada su njegov mlađi brat i aktuelni kubanski predsednik Raul Kastro i američki predsednik Barak Obama objavili da će dve zemlje obnoviti diplomatske odnose.\nKastro, koji periodično piše kolumne, nije se oglasio posle te istorijske objave dvojice predsednika sve do pre nedelju dana kada je dao prilično mlaku podršku dogovoru svog brata sa Obamom, podsetila je britanska agencija.\nTanjug 03.02.2015 08:10\nUN: Godina 2014. najtoplija godina do sada\nUN: Istok UKR pretvoren u bojno polje\nSPORTSKA SREDA https://t.co/6evwJcZwpa 49 minutes ago


Od 18. septembra nadzor nad svim građanima koji se vraćaju iz inostranstva u Srbiju\nOd petka, 18. septembra, u 18 časova, biće sprovođen nadzor nad svim građanima koji se vraćaju u Srbiju, odlučeno je na sednici Kriznog štaba.\nZamenica direktora Instituta za javno zdravlje "Batut" Darija Kisić Tepavčević pozvala je sve građane da se do tada vrate u zemlju.\nObjasnila je da nije reč o karantinu ili samoizolaciji, već o nadzoru, kako bi se sprečio rizik prenošenja korona virusa.\nNadzor će podrazumevati određenu dinamiku javljanja zdravstvenim službama, sa ciljem kontrole potencijalnog unosa korona virusa u zemlju.\nO tačnom načinu sprovođenja nadzora građani će biti obavešteni do petka.\nKisić Tepavčević je za Radio Televiziju Srbije (RTS) izjavila da se epidemiološka situacija u Srbiji koja je sada stabilna, vrlo brzo može promeniti i da je i nadalje najvažnije da svi budu odgovorni prema sebi i drugima.\nUpozorila je pre putovanja u inostranstvo treba dobro proceniti situaciju jer je u većini evropskih zemalja epidemiološka slika trenutno mnogo lošija nego u Srbiji. Dodala je da su 23 evropske države prošle nedelje zabeležile rekordan skok broja obolelih i da su među njima skoro sve zemlje iz okruženja.\n"Među njima se nalaze gotovo sve zemlje u okruženju, što bi značilo da se nalazimo na jednom podneblju sa izuzetno nepovoljnom epidemiološkom situacijom i sa velikim brojem žarišta", objasnila je Kisić Tepavčević.\n"Ono što je ključno iz nedelje u nedelju je da svi uzmu stvar u svoje ruke i da smanjimo svoj rizik, ako želimo da putujemo van zemlje da dobro promislimo jer skoro svuda je situacija lošija nego u Srbiji. Ne smemo da budemo sebični, moramo biti svesni da preuzimamo veliki rizik, i bez obzira na mere i zakone, treba da budemo disciplinovani", rekla je ona.\n"Od početka vidimo da se situacija može naglo promeniti i sada zabrinjava procenat pozitivnih u odnosu na testirane, tako da se ne smemo opuštati jer dolazi sezona respiratornih infekcija", istakla je Kisić Tepavčević.\nOna je rekla da je od druge polovine avgusta registrovan silazni trend broja potvrđenih slučajeva COVID-a 19, ali da se situacija brzo može promeniti.\n"Pojedini ispadi, pojedine oscilacije ukupnog broja zaraženih, kao što se desilo tokom jučerašnjeg i nekih prethodnih dana, jasno nam ukazuju kako se brzo može promeniti epidemiološka situacija", istakla je Kisić Tepavčević.\nTrenutno, kako je navela, najviše zabrinjava povećanje procenta pozitivnosti svih testiranih.\n"Prethodna iskustva su pokazala da kada god imamo taj skok, tek za nedelju do dve možemo videti da li je to povećanje dovelo i do povećanja obima lokalne transmisije u zemlji. Ne smemo se opuštati", upozorila je Kisić Tepavčević.


Ko je ministar Alen Šeranić koji je oduševio javnost u vrijeme borbe protiv pandemije virusa korona? | Trebinje Live\nKo je ministar Alen Šeranić koji je oduševio javnost u vrijeme borbe protiv pandemije virusa korona?\nKriza u vezi s pandemijom viorusa korona iznjedrila je neke nove heroje, a jedan od onih koji je osvojio nepodijeljene simpatije javnosti u Bosni i Hercegovini je ministar zdravlja u Republici Srpskoj Alen Šeranić. O pravim ljudima na pravim mjestima u ovom slučaju najbolje govori podatak da je ministar epidemiolog.\nŠeranićeva i smirenost u ovo vrijeme krize gdje ga je funkcija sama po sebi gurnula u naslovnu ulogu posebno dolazi do izažaja u poređenju s nastupima drugih zvaničnika koji preplavljuju medije posljednjih sedmica.\nU vrijeme ogromnog interesa javnosti zbog širenja broja zaraženih virusom korona, kada građani svakodnevno iščekuju ne baš dobre vijesti veoma je važno takve informacije saopštiti objektivno, tačno i sa značajnom dozom sigurnosti kojom se odaje utisak da struka koja se bavi problemnom zna šta radi.\nŠeranić je do sada pažnju javnosti privukao upravo zbog pristupa poslu. Ključne informacije saopštava upravo on, svaku priliku koristi da pozove na oprez, a u svojim izjavama daje do znanja da kontroliše situaciju.\nU suštini Šeranić ne radi ništa spektakularno od onoga što se i očekuje, ali u mnoštvu neuređenog djelovanja, saopštavanja informacija, javnost se očito primila za nešto što djeluje da odaje red u radu. Takođe treba imati na umu da Šeranić funkcioniše u centralizovanom sistemu kakav vlada u Republici Srpskoj, gdje sve informacije dolaze iz jednog mjesta, što mu dobrim dijelom olakšava posao.\nBiografija na stranici Vlade kaže kako je Šeranić rođen je 1977. godine u Banjoj Luci, gdje je završio osnovnu školu i Gimnaziju. Medicinski fakultet je završio na Univerzitetu u Banjoj Luci 2004. godine.\nDodatnu edukaciju iz porodične medicine završio je 2007. godine, a specijalizaciju iz epidemiologije 2015. godine. Master tezu u okviru master studija "Ljudski resursi u zdravstvu" odbranio je u okviru programa Kil Univerziteta u Velikoj Britaniji, 2010. godine.\nPo završetku fakulteta, kao doktor medicine, radio je tri godine u Domu zdravlja Ključ u službama porodične medicine i hitne medicinske pomoći, nakon čega 2007. godine, karijeru nastavlja na različitim pozicijama u Ministarstvu zdravlja i socijalne zaštite u Vladi Republike Srpske.\nOd maja 2018. godine obavljao je funkciju ministra nauke i tehnologije u Vladi Republike Srpske, te od oktobra 2018. godine, po ovlaštenju predsjednice Vlade, i funkciju ministra prosvjete i kulture.\nMinistar Šeranić oženjen je i otac je dvoje djece, po nacionalnosti je Bošnjak.\nTagovi: Drustvo Vlada Republike Srpske alen seranic Koronavirus


Predsednik Tventea podneo ostavku zbog sukoba interesa - Sportske.net\nPredsednik Tventea podneo ostavku zbog sukoba interesa\nOn je bio primoran na tu odluku, nakon što je otkriveno da je učestvovao u aktivnostima koje su štetne za klub.\nPredsednik Tventea podneo je danas ostavku nakon što su u javnost "procurela" dokumenta koja su otkrila da je taj fudbalski klub poslovao sa nezavisnim investitorima kod transfera igrača.\nAldo van der Lan napustio je funkciju predsednika uz objašnjenje da je dogovor sa investitorima Dojen sports, čije je sedište na Malti, štetan za klub. Tvente je objavio da Fudbalski savez Holandije istražuje slučaj.\nSajt Fudbal liks (Football Leaks) objavio je ove nedelje ugovor između Tventea i Dojena, koji je potpisan 2014. godine, pre nego što je Fifa zabranila praksu znanu kao vlasništvo treće strane.Dojen se obavezao da klubu plati pet miliona evra za od 10 do 50 odsto obeštećenja za sedmoricu igrača.\nFifa je zabranila vlasništvo treće strane jer je procenuila da to ugrožava regularnost fudbala, jer investitori forsiraju transfere da bi zaradili.


Računarska oprema i Telenor Internet za srednju školu Mionica\nSrednja škola „Mionica“ pokrivena je Telenor internetom, a učenicima je obezbeđeno brže i lakše surfovanje, zahvaljujući opremi koju im je obezbedila Telenor fondacija u okviru projekta „Internet za sve“. Tom prilikom su menadžeri u Telenoru, zajedno sa generalnim direktorom Uveom Fredhajmom, instalirali deset računara, tri projektora i Wi-Fi rutere.\n„Srećni smo što smo zahvaljujući Telenor fondaciji internet u školi učinili dostupnijim i bržim u svakom trenutku. Tokom interaktivne radionice učenicima smo pokazali da pomoću interneta mogu sutra da razviju prve poslove i otvore svoje firme. Verujemo da će učenici znanje koje su danas stekli preneti i svojim drugarima“, kaže Katarina Čarapić, direktorka srednje škole „Mionica“.\nSrednja škola „Mionica” postoji od 2009. godine i ima ukupno sedam odeljenja. Nastavu pohađa 178 učenika koji se obrazuju za tri različita profila: ekonomski tehničar, konobar i kuvar.\n„Mi verujemo da bi internet trebalo da bude dostupan svima. Kao deo zajednice u kojoj poslujemo, želimo da svojim aktivnostima pomognemo ljudima da osete sve prednosti povezanosti i da ih podstaknemo da internet koriste odgovorno. Nadamo se da će nova oprema doprineti informatičkom opismenjavanju mladih, što je jedan od strateških ciljeva Telenora“, kaže Uve Fredhajm, generalni direktor Telenora Srbije.\nTokom radionice, članovi menadžment tima kompanije zajedno sa učenicima podelili su praktična znanja o korišćenju interneta.\nU proteklih osam godina Telenor fondacija realizovala je više od 250 projekata i time, zajedno s partnerima, doprinela razvoju društva i lokalne zajednice.


Maja Kocijančić: prvo Hag posle EU – Balkanekspresrb.rs\nNa brifingu u Evropskoj komisiji Kocijančićeva je izrazila zabrinutost zbog toga što je na sednici Saveta bezbednosti Ujedinjenih nacija u sredu konstatovano da Srbija ne ispunjava sve zahteve tribunala, posebno kada je reč o izručenju troje radikala optuženih za nepoštovanje suda\nPORTPAROLKA visoke predstavnice Evropske unije za spoljnu politiku i bezbednost Maja Kocijančić izjavila je danas da su pripreme za otvaranje poglavlja 23 i 24 u pregovorima sa Srbijom u toku u Savetu EU, ali je naglasila da je puna saradnja sa Haškim tribunalom jedan od zahteva koji takođe mora biti ispunjen.\nNa brifingu u Evropskoj komisiji Kocijančićeva je izrazila zabrinutost zbog toga što je na sednici Saveta bezbednosti Ujedinjenih nacija u sredu konstatovano da Srbija ne ispunjava sve zahteve tribunala, posebno kada je reč o izručenju troje radikala optuženih za nepoštovanje suda.\n-Pratili smo pomno i sa velikom zabrinutošću Savet bezbednosti UN, gde je podnet izveštaj Haškog tribunala i negativni razvoj kada je reč o saradnji Srbije sa tim sudom, rekla je Kocijančićeva.\nPrema njenim rečima, odnos Srbije prema ratnim zločinima i puna saradnja sa Tribunalom su značajni zahtevi u pristupanju Srbije Evropskoj uniji i ključni za regionalnu saradnju i pomirenje.\n-U tom svetlu, mi očekujemo da Srbija striktno preduzme sve neophodne korake da osigura punu saradnju sa Tribunalom, rekla je Kocijančićeva.\nKada je reč o poglavljima 23 i 24, koja su i sa tim povezana, trenutno su u okviru Saveta EU u toku pripreme za njihovo otvaranje, podsetila je Maja Kocijančić, ali nije da iznosi nagađanja kada će se to dogoditi.\n-Ali, kako je naglasila, moram jasno da istaknem da puna saradnja sa Tribunalom ostaje uslov i obaveza za Srbiju.(Agencije)♦\nTagsEU Maja Kocijančić


Istorijska odluka Kine i Amerike - ELEMENTARIJUM\nIstorijska odluka Kine i Amerike\nKina i Amerike potpisale pariski sporazum o klimatskim promenama, kojim se predviđa smanjenje emisije štetnih gasova u atmosferu\nTekst: I. Horvat\nDecembra 2015. godine u Parizu, tokom konferencije COP21, usvojen je sporazum koji predlaže niz mera u cilju smanjenja emisije CO2 i drugih štetnih gasova u astmosferu. Od aprila ove godine, i tokom narednih godinu dana, sporazum je dostupan državama za potpisivanje.\nPotpisivanjem sporazuma iz Pariza početkom septembra, Amerika i Kina učinile su istorijski korak ka rešavanju klimatskih promena. Pre Kine i Amerike, sporazum su postpisale 23 zemlje, međutim, sve one ukpuno doprinose emisiji CO2 u iznosu od jedan odsto. Potpisivanje dokumenta od strane ove dve zemlje u značajnoj meri menja situaciju, budući da emituju gotovo 40 odsto CO2 i drugih štetnih gasova u atmosferu na globalnim nivou.\nSporazum iz Pariza stupa na snagu mesec dana nakon što 55 zemalja koje emituju 55 odsto ugljen-diokida potpišu dokument. Generalna sekretarka UN konvencije o klimatskim promenama Patricija Espinoza naglasila je značaj ranog ratifikovanja sporazuma za sve zemlje, kako bi se što pre pristupilo sistemskom rešavanju ovog problema.\nSvaka zemlja potpisnica u obavezi je da priloži takozvane Nacionalno određene doprinose, odnosno mere za smanjenje emisije štetnih gasova na nacionalnom nivou. Kada stupi na snagu, ovaj protokol postaje i pravno obavezujući za sve zemlje potpisnice, međutim ostaje nejasno na koji način će zemlje snositi posledice ukoliko ne budu ispunjavale svoje obaveze.\nOdluka lidera G20\nPotpisivanje Amerike i Kine odigralo se samo dan pre početka ovogodišnjeg samita lidera G20 u kineskom gradu Hangdžou. Tokom same konferencije, i druge zemlje G20 obavezale su se na što hitnije ratifikovanje sporazuma.\nU zvaničnom saopštenju samita naglašava se da su sve zemlje Grupe 20, uključujući i Evropsku uniju, čvrsto rešene ka uspostavljanju održivog razvoja i pronalaženju efikasnih rešanja klimatskih promena. U saopštenju se takođe navodi da se obavezuju da što ranije utvrde svoje obaveze na nacionalnom nivou i usvoje niz mera za ublažavanje negativnih efekata globalnog zagrevanja.\nPrethodni dokument ovog tipa, Protokol iz Kjota, donešen pre gotovo dvadeset godina, poptpisalo je oko 170 zemalja među kojima nisu bile Kina i Amerike. On je stupio na snagu tek 2005. godine, kada ga je potpisala i Rusija, budući da je tek tada bio ispunjen uslov da zemlje potpisnice emituju više od 55 odsto CO2. Međutim, drugi krug ugovornih obaveza potpisalo je svega 60 zemalja, od predviđenih 144, čime je prestao da važi.\nNaredna runda pregovora o klimatskim promenama zakazana je za novembar ove godine. COP22 održaće seu gradu Marakeš u Maroku.


Opozicija blokirala puteve u Albaniji (video, foto) - 24.04.2017, Sputnik Srbija\nOpozicija blokirala puteve u Albaniji (video, foto)\nHiljade pristalica albanske opozicije blokiralo je danas glavne puteve u zemlji, zahtevajući tehničku vladu do parlamentarnih izbora u junu. 24.04.2017, Sputnik Srbija\n13:25 24.04.2017 (Osveženo: 03:42 26.08.2021)\n© AFP 2022 / GENT SHKULLAKUProtest opozicije u Albaniji 18. februara - arhivksa fotografija\nHiljade pristalica albanske opozicije blokiralo je danas glavne puteve u zemlji, zahtevajući tehničku vladu do parlamentarnih izbora u junu.\nBlokada pet važnih putnih deonica trajala je jedan sat.\nLider opozicione Demokratske stranke Luljzim Baša rekao je da protestuju protiv „trgovine drogom, kriminala, korupcije, pranja novca“.\nOpposition protest in Albania https://t.co/KQ8qFGemG2\n— Vincent Triest (@VincentTriest) April 24, 2017\nOčekuje se da će pregovarači Evropskog parlamenta stići kasnije danas u Albaniju, kako bi posredovali u razgovorima vladajuće levičarske koalicije i centrističke i desničarske opozicije. Opozicija je do sada odbijala pregovore, dok premijer Albanije Edi Rama ne podnese ostavku, prenosi AP.\n#Albania opposition blocks main roads ahead of June 18 vote @lulzimbasha_al You can follow the protest live on https://t.co/IiB9s1NFTB pic.twitter.com/QZb6CoWvDF\n— Lavdrim Lita (@lavdrimlita) April 24, 2017\nOpozicija je optužila aktuelnu vladu da će izmanipulisati parlamentarne izbore zakazane za 18. jun, a od polovine februara, njene pristalice blokiraju glavni bulevar u prestonici Tirani.\nThe Albanian opposition started a #protest today by blocking national roads for one hour. #Albania pic.twitter.com/c3pVAYsIaQ\nRama: Nije vreme za blokade\nPremijer Albanije Edi Rama rekao je danas da nije vreme za blokade puteva, već je krajnje vreme da se otvori put do stvaranja moderne, demokratske i evropske države.\n„Nije vreme da se blokiraju albanski putevi, već da se raskrči put da bi ljudi i roba mogli da se kreću slobodno. Krajnje je vreme da popločamo put prema modernoj, demokratskoj i evropskoj državi, gde bi svako trebalo da bude siguran o fer takmičenju i proceni na osnovu zasluge“, rekao je Rama tokom posete arheološkom parku Apolonija.


Vesti online / Slobodno Vreme / Trpeza / Ako ovo piše na hrani koju kupujete, nemojte je jesti\nPrilikom kupovine obratite pažnju na deklaracije\n* Želite zdravo da se hranite? Caka je u kontroli porcija\nNastaju delimičnom hidrogenacijom biljnih ulja. Deklaracija na proizvodu na kojoj se delimično hidrogenirana ulja nalaze na jednom od prva tri mesta na listi sastojaka, uglavnom sadrže i veće količine transmasnih kiselina. One imaju nepovoljan uticaj na zdravlje jer povećavaju nivo "lošeg" LDL holesterola što doprinosi riziku od srčanih oboljenja.\nPonedeljak 29.08.2016. 21:48\n"........ Na deklaracijama tako pronalazimo nepoznate skraćenice i neobične nazive za koje ne znamo šta znače........."


Svi putevi prohodni – RADIO TELEVIZIJA BOR\nBOR- Sve ulice u Boru i putevi prema selima su prohodni. Nakon što su raščistili sneg, a s obzirom na povoljnu temperaturu borski komunalci su, posipali so na saobraćajnice, trotoara i javne površine u gradu, ali i na sve putne pravce prema selima.\n„Naše ekipe sa nadzornim organima su obišli grad da vide da li ima potrebe za dopunskim bacanjem soli. Verovatno ćemo prekinuti sada da bacamo so, jer najavljuje se niska temperatura, pa sol ne može da deluje“, kaže Dalibor Orsovanović, direktor JKP „3.oktobar“ u Boru.\nNa zalihama Javno komunalnog preduzeća Treći oktobar u Boru ima oko 750 tona soli i 600 kubnih metara agregata, značajno više nego prethodnih godina. Od početka zimske sezone utrošeno je 140 tona soli.\n„Samo juče smo bacili 40 tona soli, ali ne smemo da preterujemo, jer zima je pred nama, iako imamo dovoljno soli na zalihama“, dodao je Orsovanović.\nNarednih dana borski komunalci ,izuzev bacanja soli, ne planiraju veće intervencije, jer se ne očekuju nove padavine. Međutim, kolovozi su klizavi, zbog izuzetno niske temperature, pa je neophodna maksimalna pažnja svih učesnika u saobraćaju vozača, ali i pešaka. I jedni i drugi morali bi da se prilagode uslovima na putu kako bi se izbegle saobraćajne nezgode.\nTags: led, Putevi, saobraćaj, saobracajnica, sneg, sol\nPrevious Završeno uređenje romskog naselja u Boljevcu\nNext Štrajk upozorenja


CINEPLEXX proglašen za najbolji bioskopski lanac u Evropi - Kragujevac online - Sve o gradu na jednom mestu\nTrenutno se nalazite na strani: Vesti Info Svet CINEPLEXX proglašen za najbolji bioskopski lanac u Evropi\nutorak, 28 jun 2016 08:32\tIntervjuer\nMeđunarodno udruženje bioskopa UNIC[i] proglasilo je Cineplexx za najbolji lanac bioskopa u Evropi. Nagrada „Bioskopski prikazivač godine“ je uručena Kristijanu Langhameru, rukovodećem partneru kompanije Cineplexx, na ovogodišnjoj CineEurope konvenciji u Barseloni, koja predstavlja najveći evropski sajam u filmskoj industriji.\nIstovremeno, Cineplexx bioskopi u Srbiji za vikend obeležavaju jedan veliki rezultat –ugostiće 4 milionitog posetioca. Nagrada „Bioskopski prikazivač godine“ se jednom godišnje dodeljuje prikazivaču koji je sa svojim rezultatima, novim projektima, rastom i pozicijom na tržištu doprineo pomeranju granica u ovoj industriji. „Veoma sam srećan zbog ove nagrade, koju želim da podelim sa celim svojim timom i sa našim zaposlenima kojih ima više od 1.300 u ovom trenutku.\nPosebno se zahvaljujem poslovnom partneru Kristofu Papuseku.“, izjavio je Kristijan Langhamer nakon dodele. Kristijan je zajedno sa Kristofom Papusekom 2009. godine osnovao kompaniju Cineplexx International, sa kojom su postavili kamen temeljac za razvoj bioskopa izvan Austrije. Cineplexx trenutno uspešno posluje u Srbiji, Italiji i šest drugih zemalja jugoistočne Evrope, od Slovenije do Grčke. Endru Sanšajn, Co-Managing direktor CineEurope-a istakao je da je Cineplexx jedan od najmlađih i najuspešnih bioskopskih prikazivača u Evropi i da su za ovaj uspeh bili presudni Langhamerove liderske sposobnosti i veštine. Fil Klap, predsednik Međunarodnog udruženja bioskopa UNIC izjavio je: „Cineplexx je postao jedan od najdinamičnih i najinovativnijih panevropskih bioskopskih prikazivača. Neizmerno cenimo njihovu posvećenost u ponovnoj izgradnji i razvoju kulture odlaska u bioskope u jugoistočnoj Evropi“.


Hajde da 1. februara u 18č napunimo pozorište “Sterija”! Dragi Vrščani, Vrščanke i, naravno, svi ostali ljudi dobrog srca do kojih ovaj apel stigne, ponovo moramo da se ujedinimo oko jednog plemenitog cilja i pružimo podršku našim sugrađanima, porodici Klimenta. Naime, porodici Klimenta iz Vršca je u toku zimskog raspusta izgorela kuća. Tokom nekoliko nedelja, skupljeno je dosta…\nNakon 2019. godine, Unija studenata Vršac može da se pohvali rekonstruisanim timom, novom energijom, ali i učešćem na 11 događaja!U naš tim je u aprilu prošle godine ušlo 30 srednjoškolaca, što je našu dinamiku rada učinilo drugačijom. Uz novu snagu i motivaciju, postali smo već uigrana grupa volontera na značajnijim događajima u gradu. Sada ćemo vam predstaviti događaje: 1. Turnir…\nStrana 2 od 187


Skupština sutra o leks specijalisu za "švajcarce", vraćanju starih dugova, Srbijagasu\nPredsednica Narodne skupštine Maja Gojković sazvala je za sutra Četvrtu sednicu r na čijem dnevnom redu će biti Predlog zakona o konverziji stambenih kredita indeksiranih u švajcarskim francima, koji je podnela Vlada Srbije.\nPredlog Zakona o konverziji stambenih kredita indeksiranih u švajcarskim francima ušao je u utorak, po hitnom postupku, u proceduru Skupštine Srbije.\nPredlog tog zakona je prethodno usvojen u Vladi Srbije, a predvi]a da se preostali deo duga konvertuje u evre, da iznos dobijen konverzijom bude umanjen za 38 odsto i da kamatna stopa bude ograničena na 3,4 odsto.\nNa dnevnom redu Skupštine i kredit za Turski tok\nNa dnevnom redu Četvrte sednice nalazi se i Predlog zakona o dopuni Zakona o budžetskom sistemu, kao i Predlog zakona o potvrdjivanju Sporazuma između Vlade Republike Srbije i Vlade Češke Republike o regulisanju duga Srbije prema Češkoj.\nNarodni poslanici razmatraće i Predlog zakona o davanju garancije Republike Srbije po zaduženju Srbijagasa, po osnovu Ugovora o kreditu za izgradnju gasovoda na teritoriji e Srbije od granice sa Bugarskom do granice sa Mađarskom i drugim susednim zemljama.\nEFEKAT NOVOG ZAKONA: Dužnicima u "švajcarcima" RATA od 60.000 dinara sada će biti 30.000\nNa dnevnom redu biće Predlog zakona o izmenama i dopunama Zakona o zapošljavanju stranaca, Predlog zakona o izmenama i dopunama Zakona o strancima, Predlog zakona o izmeni Zakona o upravljanju aerodromima, Predlog zakona o izmenama i dopunama Zakona o planiranju i izgradnji, Predlog zakona o izmenama i dopunama Zakona o žičarama za transport lica, Predlog zakona o izmenama i dopunama Zakona o prevozu putnika u drumskom saobraćaju, Predlog zakona o izmeni i dopuni Zakona o postupku upisa u katastar nepokretnosti i vodova, koje je podnela Vlada.\nKako je najavljeno, sednica će se održati u Domu Narodne skupštine, sa početkom u 10 časova.\nNEDIMOVIĆ OTVORIO POGON ZA TOPLU PRERADU VOĆA Posao za još 30 radnika\nMinistar poljoprivrede, šumarstva i vodoprivrede Branislav Nedimović otvorio je danas u selu Donje Grgure kod Blaca pogon za toplu preradu voća, koji radi u sklopu kompanije "Midi organic" i koji će zaposliti još 30 novih radnika.\nEKSPLODIRALA PRODAJA STANOVA Na samo 18 kilometara od Beograda luksuzan kvadrat za manje od 1.000 evra\nNedavno je sve iznenadila vest da se Beograđani masovono sele u Pančevo. Beg od gradske gužve, jurnjave za parkingom, jeftiniji život, samo su neki od razloga zbog kojeg je ta odluka sve popularnija. Ipak, ono što prvo upada u oči kada je reč o prednostima ovog gradića jesu izuzetno povoljnje cene kvadrata, pa tako za novac koji u Beogradu možete kupiti 50 kvadrata u Pančevu možete čak i do 100.


Trojanac Geinimi napada Android uređaje — Online Tržište\nObjavio(la) admin u kategoriji Android, Gadžeti, Generalno, Software na dan 2. Januara 2011. / ostavite komentar\nStručnjaci bezbednosne firme Lookout Mobile Security upozoravaju na pojavu novog "trojanca" koji napada Anroid uređaje i ističu kako predstavlja najsofisticiraniju bezbedosnu pretnju za mobilne uređaje koja se do sada pojavila.\nTrojanac nazvan Geinimi prvo se pojavio u Kini, a sposoban je preuzeti veliku količinu ličnih podataka i poslati ih na udaljene servere. Prema tvrdnjama stručnjaka iz Lookout-a, Geinimi ima karakteristike botnet-a i najsofisticiraniji je softverska pretnja mobilnim uređajima koju su do sada videli.\nGeinimi se širi "upakovan" u aplikacije, prvenstveno igrice, i to putem nezavisnih prodavnica aplikacija. Zaražene aplikacije prilikom instalacije zahtevaju znatno veća ovlaštenja u odnosu na originalne verzije softvera. Više detalja o ovom trojancu pogledajte na blogu firme Lookout.\nVećina korisnika preuzima aplikacije sa oficijelnog Android Market, što je sigurnija opcija, a ako baš morate da preuzmete neke aplikacije sa drugog mesta, pre nego što to uradite uverite se da nepostoji pretnja od softverske zaraze.\nTagovi: geinimi, malware, trojanac, virus


Usvajanje Akcionog plana i završetak priprema za otvaranje pregovora o Poglavlju 24 (Pravda, sloboda i bezbednost)\nUčesnicima sastanka, održanog 16. oktobra 2015. godine, obratili su se šefica pregovaračkog tima Srbije, Tanja Miščević, i Aleksandar Nikolić, državni sekretar MUP i predsednik pregovaračke Radne grupe za pravdu, slobodu i bezbednost. Miščević je izrazila očekivanje da će nakon Evropske komisije i države članice pozitivno oceniti Akcioni plan za poglavlje 24, te da će uputiti predloge za pregovaračku poziciju. U vezi sa pitanjem daljeg angažovanja civilnog društva u pregovaračkom procesu, Miščević je istakla da su smernice za uključivanje civilnog društva već pripremljene i da se očekuje njihovo skoro usvajanje na Vladi.\nGospodin Nikolić je govoreći o Akcionom planu posebno naglasio da, za razliku od prethodnih, ovaj plan sadrži sistematizovane aktivnosti, te da su najveće izmene bile uslovljene povećanim prilivom migranata. Naime, ključni zahtev Evropske komisije za prihvatanje Akcionog pIana za poglavlje 24 bili su hitna priprema Operativnih planova za reagovanje u uslovima pojačanog priliva migranata,kao i nacrt Zakona o azilu. Nikolić je izrazio nadu da finansijska podrška EU za sprovođenje ovih aktivnosti neće izostati budući da su troškovi za sprovođenje Akcionog plana procenjeni na 26 miliona evra.\nDrugi deo sastanka je protekao u diskusiji predstavnika organizacija civilnog društvasa predstavnicima MUP-a i Komesarijata za izbeglice na temu mogućih scenarija u slučaju povećanog priliva migranata, kao i postojećim planovima za reagovanje u takvim situacijama.\nU završnom delu sastanka, učesnici su postigli dogovor da se do kraja godine sastanu još dva puta. Tema prvog sastanka bio bi troškovnik sprovođenja AP, dok bi se na drugom razgovaralo o ulozi civilnog društva u oceni učinka AP.\nCentar za istraživanje javnih politika, kao člana Radne grupe NKEU za poglavlje 24, na sastanku su predstavljale mr Ivona Lađevac, koordinatorka Centra, i Marija Stanković, mlađi koordinator.